
Hulanda no ta acepta solucion pa supervision financiero 
via landsverordening di Aruba 


Conseho di Minister di 
Reino na Den Haag no a 
bay di acuerdo cu e pro- 
puesta di Aruba pa haci 
amienda den e ley local 
pa supervision financiero, 
LAft 
(landsverordening 
financieel 
toezicht). 
Y 
amienda di ley aki tabata 
poni riba agenda bao peti- 
cion di Aruba, pasobra e 
version actual ta caduca 
fin di aña. 


Manera portal online Aruba. 
nu ta reporta, prome minis- 
ter di Aruba, Evelyn Wever- 
Croes a hasta bay Den Haag 
pa presenta e amienda per- 
sonalmente na Conseho di 
Minister di Reino y asina 
gana tempo pa e LAft nobo 
y aprobacion pa e ley prome 
cu weekend. Pero no a logra 
haya aprobacion. 


E propuesta di Wever-Croes 
lo a organisa supervision pre- 
supuestario di Aruba den un 
manera “hibrido”, un com- 
binacion di e landsverorden- 
ing y un version mas simpel 
di ley di Reino (Rijkswet) 
tocante cual tin disputa pa 
tres aña caba entre Den Haag 
y Oranjestad.Segun Aruba. 
nu, Wever-Croes a purba di 
convence Hulanda door di 
ofrece, entre otro, pa inclui 
normanan 
presupuestario 
den LAft y pone limite riba 
gasto di personal. Pero pa 
Hulanda, door cu Parlamen- 
to di Aruba por haci cambio 
unilateral na un LAft, no tin 
confiansa pa e sostenibilidad 
di e sorto di propuestanan 
asina. Pa e motibo aki, gobi- 
erno Hulandes ta insisti pa 
garantisa e normanan presu- 
puestario pa Aruba a traves di 
un ley di Reino. 


Conseho di Minister di Re- 
ino a scucha e splicacion di 
Wever-Croes, pero no a duna 
e aprobacion cu tabata spera. 
E discusion adicional ta keda 
den man di Secretario di Es- 
tado, Alexandra van Huffel- 
en, y minister di Finanzas di 
Aruba, Xiomara Maduro. 


Reaccion di prome 
minister 
Riba su pagina di Facebook, 
prome minister a comparti su 
reaccion riba e asunto. 
Prome Minister a indica cu 
e reunion den Conseho di 
Minister di Reino a bay bon 
na unda cu a trata e cambi- 
onan di e Ley di Supervision 
Financiero di Aruba, LAft. 
Prome Minister a duna di 
conoce cu esaki mester tuma 


luga den Conseho di Min- 
ister di Reino pa motibo cu 
desde 2015, e Gobierno an- 
terior a firma un protocol cu 
Hulanda cu ta encera cu tur 
cambio den e LAft mester 
haya aprobacion di Conseho 
di Minister di Reino prome 
cu sigui cu nan. 


Gobierno di Aruba algun luna 
pasa a traha riba algun cambio 
pa e LAft pa actualisa e nor- 
manan anticua den e LAft y a 
manda esaki dia 31 di augus- 
tus pa BZK pa e wordo trata, 
segun Wever-Croes. Prome 
Minister a expresa cu Gobi- 
erno tabatin e speransa cu e 
cambionan lo a wordo aproba 
den e reunion di diabierna 
den Conseho di Minister di 
Reino, pa asina e por mand’e 
Parlamento pa e wordo trata 
prome cu e periodo di 6 si- 
man di reces di Parlamento, 
pa asina cambionan drenta na 
vigor pa 1 di januari 2024. 


Sinembargo, Prome Minister 
a expresa, na ultimo momen- 
to, esta diamars, Hulanda a 
bin cu 3 condicion nobo. E 
prome condicion: Financieel 


Beheer; e Minister di Finan- 
zas mester duna extra infor- 
macion di e maneho finan- 
ciero; 
E di dos condicion: e pal- 
abracionnan cu Aruba mester 
haci cu CAft riba e tema di 
gastonan di personal prome 
cu e ley drenta na vigor; 
E di tres condicion: tin di 
haber cu e PPP proyecten. 
Secretario di Estado Van 
Huffelen mes no tabata pre- 
sente den e reunion di Con- 
seho di Minister di Reino 
diabierna pa motibo di com- 
promisonan na Boneiro. Pre- 
sente na su luga tabata Min- 
ister di BZK, señor Hugo de 
Jonge cu kende tambe Prome 
Minister ta den contacto. 


“A dicidi pa mandateer Secre- 
tario di Estado van Huffelen 
y Minister di Finanzas pa 
sigui na mesa cu Gobierno di 
Aruba pa asina nos keda cla 
cu esaki den e proximo dian- 
an y pa evita di keda warda te 
e siguiente reunion di Con- 
seho di Minister dia 24 di 
November proximo cu lo ta 
mucho laat pa Aruba”, Prome 
Minister a indica. 


“Esaki no tin nada di haci cu 
refinanciamento di Covid. 
Solamente e tin di haci cu 
Aruba kier cambia e norman- 
an den e ley pa asina Aruba 
tin su norma y ley adecua. 
Mi a trece padilanti cu e in- 
teres di 6,9% ta e porcentahe 
di mas halto cu Aruba a yega 
di haya, y cu nos ta haciendo 
tur posibel pa baha e interes 
aki”, Prome Minister a finali- 
sa bisando. 


Futuro di supervision 
financiero y LAft 
Algun dia atras, Bon Dia Aru- 
ba durante un conferencia di 
prensa a puntra presidente di 
CAft, Lidewijde Ongering 
tocante e incertidumbre pa 
cu e futuro di CAft mirando 
cu no tin decision ainda riba 
e LAft of RAft cu lo mester 
bin na momento cu e leg- 
islacion actual caduca fin di 
aña. Manera Bon Dia Aruba a 
publica den pasado, minister 
Hulandes encarga cu Asunto 
di Reino, Hugo de Jonge na 
comienso di e luna aki a duna 
e punto di bista di Hulanda 
tocante supervision financie- 
ro pa Aruba. 


De Jonge a informa cu en 
principio e ta habri pa acepta 
loke a bin ta yama e ‘solucion 
hibrido’ unda parti di e acu- 
erdo por bay den un ley di 
Reino y parti por regla den e 
ley di Aruba (LAft). Sin em- 
bargo, e ta bisa cu en todo 
caso e normanan di presu- 
puesto y e papel di CAft mes- 
ter ta regla den e ley di Reino: 
“Pa por yega na un refinan- 
ciamento cu un porcentahe 
di interes faborable tempo- 
ral, mi a anuncia na Aruba cu 
mester tin un compromiso 
administrativo promer cu 1 
di december riba e inclusion 
aki (den LAft; red.) y pa 1 di 
januari mester tin na vigor 
un cambio di LAft (e ley di 
Aruba di supervision finan- 
ciero di 2015; red.), asina cu e 
supervision ta garantiza desde 
1 di januari 2024.” 


Ministro De Jonge ta referi 
aki na e cambionan cu a acor- 
da entre Hulanda y Aruba 
na nivel di gobierno den e 
Protocol di november 2018, 
unda entre otro e normanan 
pa presupuesto lo mester a 
keda aproba pa Staten den 
e LAft. Na 2019 esey no a 
tuma lugar; na su lugar a bin 
cu cambio riba iniciativa di 
fraccion di partido MEP, pa 
elimina supervision di go- 
bierno di Reino mediante 
un cambio di e ley di Aruba, 
unda a pone den e ley unda ta 
aparece “Rijksministerraad” 
na su lugar “Staten di Aru- 
ba”. E cambio di ley a keda 
aproba pero nunca a bin na 
vigor. Awor ta resulta cu go- 
bierno Hulandes ta bin back 
riba e asunto di e cambionan 
cu a acorda den e Protocol d 
2018 cu Aruba nunca a pasa 
den Staten. De Jonge: “Den e 
protocol aki tabata acorda cu 
Aruba lo a procesa e norman- 
an inclui den e protocol den e 
LAft. Te awe esey no a tuma 
lugar. Cu Aruba en pugna cu 
acuerdonan den un proto- 
col por scoge pa no adapta e 
LAft, ta subraya e fragilidad di 
confianza den e instrumento 
di LAft. Sin norma pa presu- 
puesto den e LAft, esaki no ta 
cumpli cu e requisitonan cu 
ami lo a pone pa un ordenan- 
za o ley cu lo mester contene 
e cuadronan pa supervision 
financiero. Sin norma anto 
tin poco di supervisa. Pasobra 
e di dos protocol aki ta vence 
na fin di e aña aki, sin cambio 
den e LAft entrante 1 di janu- 
ari 2024 no tin norma pa pre- 
supuesto vigente pa Aruba.” 

Cu consulta di Voogdijraad, Aruba a cera tres migrante menor di edad 
sin base legal 


Richard Kramers y ex-minister 
di Husticia, Andin Bikker kende 
tabata forma parti di Gabinete 
Wever-Croes I, a cera tres mucha 
menor di 12,14 y 17 aña di edad y 
a viola nan derecho fundamental 
den instalacion di Guarda Nos 
Costa na FOL contra tur ley y 
cu consulta di Voogdijraad. Se- 
gun Richard Kramers el a kita e 
menornan di edad nan libertad 
pa interes di e menor nan mes. 


Secuencia di e proceso 
Segun e orden hudicial (bevelschrift) 
di dia 22 di augustus 2020, minister 
di Husticia y Seguridad, Andin Bik- 
ker a duna orden pa e mama di e tres 
menor di edad keda den detencion 
na Guarda Nos Costa. E mesun dia, 
e mama di e muchanan a haya un 
meldingsplicht (met werkverbod); 
dia 31 di augustus 2020 pa 4:30pm 
nan ta bolbe detene e mama di e tres 
menor di edad. Pa 2 di september 
2020, e mama ta presenta dilanti hues 
comisario M. Soffers pa determina si 
e detencion tabata den cuadro di ley. 


Sentencia di Hues Comisario 
Soffers 
Pa sorpresa di hues comisario, na 
e momento ey el a haya sa cu e tres 
mucha menor di edad tambe tabata 
den detencion hunto cu nan mama 
na FOL. E no tabata na haltura di 
esaki antes, pa motibo cu e orden 
di detencion cu a presenta na hues 
comisario tabata dirigi na e mama 
so, no na e muchanan. Sinembargo, 
na e momento ey, hues a haya sa cu e 
muchanan tambe tabata cerca hunto 
cu nan mama. 


Durante e tratamento di e caso, direc- 
tor e tempo ey, Richard Kramers a bisa 
hues comisario cu e decision di bin 
cu e muchanan na Guarda Nos Costa 
tabata den consulta cu Voogdijraad 
pa interes di e muchanan, y segun e 
ex-director a señala, e muchanan no 
tabatin cuminda ni luga pa drumi. 


Den tratamento tambe, e ex-director 
a purba di hustifica na hues cu “no 
por papia di un detencion of di priva- 
cion di libertad pasobra e muchanan 
por a cana libremente paden den edi- 
ficio di Guarda Nos Costa na FOL.” 


Na dado momento e hues comisario 
no por a sigui scucha e argumentonan 
di e ex-director di Guarda Nos Costa 
mas, y hues a draai y splik’e cu “na 
e momentonan aki cu e muchanan 
no por sali for di e instalacionnan di 
Guarda Nos Costa, legalmente nos ta 
papiando di privacion di libertad pa 
locual ta rekeri di un base legal.” 
“Nu de minderjarigen GNC niet 
kunnen verlaten is er sprake is van 
vrijheidsbeneming 
waarvoor 
een 
wettelijke grondslag nodig is.” 


Pa motibo cu ni GNC ni minister 


di Husticia no tabatin un base hu- 
ridico y un bevel di inbewaringstell- 
ing cu cual mester a cera e muchanan 
na GNC, privacion di libertad di 
muchanan ta totalmente contra tur 
ley, hues comisario a duna orden pa e 
libertad di inmediato na e tres mucha 
menor di edad. 


Odisea di e muchanan den GNC 
Segun un fuente interno di Guarda 
Nos Costa, e tres menor di 12,14 y 
17 aña a keda cera den cel y mester 
a sigui e indicacionnan manera tur 
preso den Guarda Nos Costa mester 
haci. Esaki ta implica cu e muchanan 
a keda cera den cel cu nan mama for 
di 6:00pm te cu 8:00am; entre 8:00am 
pa 10:00am nan por a sali un rato y 
despues nan ta bay cera back. 


E muchanan aki a drumi riba vloer 
y a keda cera dos dia ilegalmente sin 
ningun orden di detencion ni un base 
legal huridico, algo cu ta contra tur 
derechonan fundamental, tratadonan 
internacional y hasta e mesun Con- 
stitucion di Aruba. 


Descripcion di e institucion 
Voogdijraad Aruba 
Como un instancia pa proteccion di 
mucha, Directie Voogdijraad ta cay 
directamente bao di Ministerio pa 
Husticia. Voogdijraad ta garantisa e 
derecho fundamental di un menor pa 
un desaroyo saludable y balansa y un 
crecemento pa bira un ser indepen- 
diente. Voogdijraad tin e competencia 
legal, den caso cu ta necesario, pa pidi 
hues tuma medida di proteccion na 
fabor di menor. 


Voogdijraad a faya pa garantisa 
derecho fundamental ? 
E pregunta cu a keda habri con un 


instancia cu su obligacion ta pa garan- 
tisa derecho fundamental di menor di 
edad pa un desaroyo saludable ta kita 
3 menor di edad di 12,14 y 17 nan 
libertad sin ningun base legal y total- 
mente contra tratado nan internacio- 
nal cu Aruba ta forma parti di dje ? 
Richard Kramers tabata detene hende 
Ilegalmente pa duna nan melding- 
splicht ? 


Segun por compronde di propio de- 
claracion di Kramers ora e tabata haci 


un landelijke controle, nan tabata 
piki emigrante na mesa di restaurant- 
nan ilegalmente y concientemente 
Kramers sa cu Rechter Comisaris ta 
bay bisa cu e detencion ta ilegal, cu e 
LTU no ta traha pa cosnan asina, pero 
ta opta pa kita nan libertad tog, core y 
hiba nan GNC pa traha un melding- 
plicht prome cu presenta nan dilanti 
hues comisario. 


”Bijvoorbeeld bij een controle in een 
restaurant, die als een landelijke con- 
trole wordt beschouwd, treffen we 
iemand aan tafel aan die zit te eten en 
hij/zij wordt gecontroleerd. De RC 
gaat dan zeker zeggen dat het doel 
van de LTU niet daarvoor is. Dan zal 
de RC bepalen dat de staande houd- 
ing onrechtmatig is. Maar de persoon 
is illegaal. Ik draag aan de afdeling op 
om een meldingsplicht document 
op te maken voor deze persoon. Aan 
de persoon wordt uitgelegd dat hij/ 
zij niet in bewaring hoeft te blijven, 
maar dat hij/zij zich wel moet komen 
melden. Indien de persoon zich niet 
komt melden, wordt het beschouwd 
alsof hij/zij niet meewerkt aan zijn/ 
haar terugkeer. Dan kunnen wij de 
persoon wel in bewaring stellen met 
het oog op de uitzetting.” 


Pa finalisa, minister di Husticia actual 
Rocco Tjon y su excelencia Goberna- 
dor di Aruba Alfonso Boekhoudt ta 
na haltura di e situacion y e redaccion 
aki a haci pregunta na nan, keto bay 
no a ricibi contesta te ainda despues 
di varios luna, ni di minister Tjon ni 
di su excelencia Sr. Gobernador. 

Morto di hoben di 16 aña den cel na Shaba ta causa polemica den comunidad 


Dia 24 di october ultimo, 
Aruba a conoce e lamen- 
table noticia di un hoben 
di 16 aña cu segun otro 
medionan social a repor- 
ta, a dicidi di kita su bida 
mientras e tabata deteni 
na Warda di Polis di Sha- 
ba. 


E medionan di comunicacion 
a indica cu aparentemente 
e hoben tabata ser busca pa 
ladronicia, y pa e motibo aki 
el a keda deteni y tabata den 
warda na Shaba. 


Por a mira diferente reaccion 
riba rednan social relaciona 
cu e caso aki. Entre nan, esun 
di e abogado di e famia di e 
hoben, Desiree Croes, ken 
riba su rednan social a expre- 
sa su mal contento pa loke ta 
trata ayudo pa hobennan cu 
ta den dificultad 
“Di esaki mi ta zundra tur 
dia! No por!! Kico nos kier 


haci? Caba cu nos hobennan 
of yuda nan? 
Awe recherche kier a laga 
cera mucha di 12 aña y segun 
nan den opdracht di fiscal! 
Pone presion pa e admiti algo 
cu e no a haci. Inaceptabel!” 


Croes a indica. 


Ademas, el a haci un yama- 
do na Parlamento, comision 
di Husticia, pa lanta ariba 
y cuminsa haci pregunta. 
“Please, no laga e caso aki 


tambe bay den doofpot.” 


Croes, den su opinion, ta sig- 
ura cu e “condicionnan den 
celnan na Aruba ta fatal, su- 
shi, chikito, hopi hopi calor, 
ta keda sin duna nan awa ora 


nan ta sclama di sed. Bo por a 
haci malo, y merece castigo y 
mester por cuida comunidad 
contra cierto personanan ber- 
dad, pero mester tene na mes 
momento cuenta cu presonan 
tambe tin derechonan huma- 
no. Y e situacion den cellen- 
complex na politiebureau na 
Aruba ta inhumano!” 


Ademas, el a bisa cu ora ta 
trata di un persona hoben, 
cu problema di depresion, cu 
ta detentie-ongeschikt por y 
mester por mand’e cas of Re- 
spaldo pa e warda tratamento 
di su caso na cas. 


Ta preguntanan cu ta keda 
den comunidad pa casonan 
aki unda menornan di edad 
ta keda deteni den celnan aki 
cu manera un abogado mes ta 
bisa, no ta apto ni adecua pa 
ni un hende pa loke ta trata 
derechonan humano. 


Post Aruba no tin cu paga aumento di salario na trahadornan 


Post Aruba no tin cu paga su tra- 
hadornan un aumento anual di 
105 florin anual na januari mas. 
Esaki segun e vonnis cu hues a 
duna siman pasa den kort geding 
entre pa Post Aruba contra sindi- 
cato Seppa. 


“E compania estatal ya ta failliet pa 
varios aña, no ta generando ganashi 
mas y no tin derecho di existencia 
mas. Un aumento di salario no ta ra- 
sonable ni husto.” 


Manera portal noticiero Antiliaans 
Dagblad ta reporta, Post Aruba y e 
sindicato tabata un CAO pa e periodo 
di 2010 pa 2013. Despues di esaki no a 
firma un CAO nobo. Den e CAO cu 
a caduca, ta poni cu e salario di e tra- 


hadornan ta mira un aumento anual 
di 105 florin na januari. Pero for di e 
vonnis por nota cu Post Aruba a stop 
e CAO dia 28 di augustus di 2013. A 
pesar di e cancelacion, e empresa es- 
tatal a continua pagando e aumento di 
salario acorda tur aña di 2014 pa 2020. 
Post Aruba a stop cu esaki en realidad 
na januari 2021 pasobra e situacion fi- 
nanciero no tabata hacie posible mas, 
segun AD ta publica. Post Aruba a co- 
munica esaki na Seppa verbalmente. 


Algun di e trahadornan a tuma e deci- 
sion pa trece un caso den corte. Hues 
a trata algun di e casonan substan- 
tivo (bodemzaken) na juli ultimo y 
a dicta cu e CAO cancela ta keda na 
vigor tanten cu no completa e nego- 
ciacionnan pa un acuerdo nobo entre 


e partidonan. 
Post Aruba mester keda paga e au- 
mento di salario. Hues tambe a dicta 
cu e compania di post haci fout door 
di no informa e trahadornan cu ‘un 
aumento di salario anual y infinito’ 
no tabata rasonable ni husto mas pa 
motibo di e situacion financiero di 
Post Aruba. “E compania ta failliet pa 
varios aña caba y ta teni na bida door 
di Pais Aruba.” 


Post Aruba a dicidi pa presenta un 
procedemento sumario (kort geding) 
pa motibo cu e compania no por au- 
menta e salarionan mas. E peticion di 
Post Aruba tabata pa no ta obliga mas 
pa aumenta e salarionan di e personal 
cu 105 florin bruto. 


Segun hues, for di cifranan anual por 
conclui cu Post Aruba ya ta failliet 
pa añas y no tin derecho di existen- 
cia mas. Post Aruba desde 2013 no ta 
generando ganashi mas, y pio ainda, ta 
generando perdida tur aña. Post Aru- 
ba ta ser teni na bida artificialmente 
door di su unico accionista, es decir, 
Pais Aruba. Pa hues, e argumento aki 
ta mas pisa cu e argumentonan di e 
sindicato, cu ta tene su mes na e CAO 
caduca. 


Hues tambe a dicta cu for di 1 di 
januari 2022, Post Aruba no tin ob- 
ligacion mas pa aumenta e salarionan 
anualmente den luna di januari cu 
105 florin. 

Censura indirecto na Aruba: 
Asignacion di recursonan di gobierno 


Libertad di expresion ta 
constitui, ademas di un 
derecho di cada individ- 
uo, un rekisito fundamen- 
tal pa e funcionamento 
di e sistema democratico 
di gobierno. E protec- 
cion di libertad di expre- 
sion, anto, tin como meta 
no solamente pa preserva 
e derecho individual di 
e persona expresando su 
mes, sino tambe garantisa 
e derecho di tur otro per- 
sona pa conoce e mayor 
cantidad y diversidad di 
expresion posible, cu meta 
pa eherce nan derecho in- 
dividual pa desaroya nan 
plan di bida di forma au- 
tonomo y nan derecho 
colectivo pa autogoberna- 
cion. 


Esaki segun e publicacion 
“Desafio y oportunidad pa 
promocion, defensa y eher- 
cicio di libertad di expresion 
na Argentina y America Lati- 
no” publica pa Asociacion pa 
Derechonan Civil cu sosten 
di Reino Hulandes. 


E documento ta destaca cu 
maske e cumplimento di e 
derecho en cuestion a evolu- 
ciona den hopi sentido, con- 
forme a profundisa e regi- 
mennan democratico den e 
region, su respet ta leu di ta 
efectivo den hopi caso. Entre 
e dificultadnan cu ta inter- 
feri cu su ehercicio corecto 
ta posible pa traza un arco 
cu ta abarca for di presion- 
nan tradicional di estado riba 
prensa, te e formanan mas re- 
cien y indirecto di censura. E 
transformacionnan cultural, 
economico y tecnologico op- 
era den ambito di comunica- 
cion, ademas, ta bin exigien- 
do maneho nobo. 


Igualmente 
e 
documento 
“Libertad di expresion: de- 
bate, alcance y agenda nobo” 
di oficina na Quito di Alto 
Comisionado pa Derechonan 
Humano, den un capitulo 
enfoca riba diversidad di me- 
dionan di comunicacion, de- 
staca cu diversidad di medio- 
nan ta di importancia funda- 
mental pa e circulacion liber 
di informacion y ideanan den 
sociedad, pa asina duna voz 
na tur persona y satisface e 
necesidad di informacion y 
otro interes di tur, manera ta 
estableci den e garantianan 
internacional pa derecho di 
libre expresion. E diversidad 
aki ta compleho, incluyendo 


diversidad di outlet (tipo di 
medio) y fuente (propiedad 
di medio) como tambe di- 
versidad di contenido. Ade- 
mas ta afirma cu “control di 
gobierno riba medionan ta 
constitui un menasa contra 
diversidad di e medionan y 
otro riesgonan manera con- 
centracion di poder politico 
den man di e propietarionan 
y elitenan gobernante.” 


Sinembargo, menasa nobo 
origina for di gobierno, mas 
sutil, indirecto pero alta- 
mente efectivo a keda per- 
fecciona y desaroya den nos 
region. Estado permanente- 
mente ta tuma decision y ta 
realisa accion cu tin impacto 
positivo of negativo riba lib- 
ertad di expresion. Manera e 
documento ta destaca, e Esta- 
do tin dos rol pa cual por re- 
forsa of debilita e diversidad 
di voz, y asina afecta negati- 
vamente e ehercicio di liber- 
tad di expresion y derecho na 
informacion. Ta referi na di 
un banda, su funcion regula- 
torio, y di otro, su facultad pa 
asigna recurso. 


Maske na Aruba medionan di 
comunicacion a haya nan mes 
afecta pa e funcion regulato- 
rio di gobierno – por pensa 
por ehemplo e dificultad pa 
haya contesta di autoridad- 
nan riba asuntonan di impor- 
tancia clave pa comunidad, 
e retrasonan cu LOB, entre 
otro – e facultad di gobierno 
pa asigna recurso tambe por 
resulta di interes pa nos isla. 


Estado ta maneha un can- 
tidad considerable di recurso 
economico of ekivalente of 
ekiparable, destina na fabo- 
rece of impedi e expresion 
di diferente voz. E Estado 
ta administra y ta dicidi riba 
distribucion, por ehemplo, 
di fondo pa investigacion 
cientifico, di muraya na su 
museonan publico pa exhibi- 
cion di obranan di arte, di 
beca di estudio, di subsidio 
y di distinto tipo di publica- 
cion, di licencia pa radio y 
television, etc. Tur e recur- 
sonan aki ta limita, y Estado 
mester tuma decision riba 
con ta bay distribui esaki y na 
ken ta bay duna y ken ta bay 
nenga. Pa haci esaki, Estado 
mester rekeri na algun crite- 
rio cu mester respeta e nor- 
manan estableci den Consti- 
tucion Nacional y tratadonan 
internacional di derechonan 
humano. Por ehemplo, no 


por distribui e recursonan aki 
a base di prehuicio, persecu- 
sion of enemistad politica of 
di otro tipo. 


Esaki ta e caso na Aruba? 
Por recorda ainda no hopi 
tempo atras unda un minis- 
ter di Aruba rotundamente 
a nenga di contesta pregunta 
di un medio en particular, 
loke a conduci cu otro co- 
lega periodista mester a haci 
e preguntanan p’e. Momen- 
tonan asina ta trece den duda 
e imparcialidad di Estado. E 
documento di Nacionnan 
Uni ta destaca cu maske nin- 
gun persona tin derecho sin 
limite pa haya e recursonan 
di e Estado, tur hende tin 
derecho pa e recursonan aki 
no keda nenga como con- 
secuencia di e contenido di 
expresion cu nan kier realisa 
of cu nan a emiti. For di e 
perspectiva aki, pa no duna 
un persona acceso na un di e 
recursonan en cuestion como 
consecuencia di e contenido 
di e expresion, por ehemplo, 
ta critico di gobierno, ta bay 
contra libertad di expresion 
den tres manera: ta viola 
derecho di expresa di esun cu 
ta manifesta; tin un efecto si- 
lenciador riba esnan cu tin un 
opinion similar cu no kier ex- 
pone nan mes na medidanan 
persecutorio di Estado y opta 
pa auto-sensura y silencia 
nan ideanan; y finalmente, ta 
afecta negativamente e dere- 
cho na informacion di resto 
di e hendenan cu lo perde e 
oportunidad di conoce e di- 
versidad mas amplio di idea, 
dato y perspectiva pa motibo 
di e silencio di esnan cu no 
por a haya acceso na e recur- 
sonan necesario of cu a keda 
keto pa no perde nan. 


Esaki ta conta pa contractnan 
di gobierno, sigur, pero tam- 
be por ehemplo, pa loke ta 
medionan di comunicacion, 
acceso na informacion y hasta 
contribucionnan financiero; 
por ehemplo, na momento 
cu gobierno ta usa placa pu- 
blico pa pone aviso den cor- 
ant y website, pero algun si ta 
haya y otro no ta haya. 


Nacionnan Uni ta considera 
esaki como “censura indi- 
recto.” 


E identificacion di e forma di 
censura aki pa via of medio 
indirecto ta sucede na mo- 
mento cu e facultadnan reg- 
ulatorio di Estado, of esnan 


asocia cu distribucion di re- 
cursonan limita, ta ser eherci 
di manera cu ta “restringi” 
e libertad di expresion “in- 
directamente”, a diferencia 
di e medionan tradicional di 
censura (prohibicion di un 
autor, ceramento di un cor- 
ant). Segun e documento di 
Nacionnan Uni, e Estado 
tin un obligacion di “haci” – 
distribui placa den forma di 
subsidio, por ehemplo – cu 
mester ta suheto na reglanan 
cu mester sigura respet pa 
derecho di libertad di expre- 
sion, igualdad dilanti ley, y na 
no-discriminacion. 


Pa por realisa campañanan di 
informacion, e Estado mester 
di espacio den medionan di 
comunicacion y e unico for- 
ma pa conta cu esaki ta door 
di paga. Loke ta considera 
importante den esaki ta si e 
fondo di estado ta compara- 
ble cu e fondonan disponible 
den sector priva pa espacio 
den medionan di comuni- 
cacion. Si e fondonan di Es- 
tado ta considerablemente 
mas, e medionan cu ta ricibi 
esaki por desaroya un grado 
di dependencia importante 
riba e recursonan estatal aki. 
E problema di e dependencia 
economico di algun medio 
riba e compra di publicidad 
di banda di Estado ta empeo- 
ra ora esaki ta combina cu un 
ausencia di regulacion cu ta 
limita e discrecionalidad di e 
funcionario cu por dicidi ken 
ta ricibi e pauta oficial. 


E vulnerabilidad di un me- 
dio cu ta depende riba pub- 
licidad oficial pa continua su 
trabao ta conduci na un situa- 
cion di debilidad dilanti di e 
funcionario cu tin e poder 
practicamente pa strangula 
su economia, dunando lugar 
na un efecto hopi probable 
di silenciamento y auto-cen- 
sura di e mesun medio cu tin 
miedo di perde e pauta oficial 
y di tur otro cu ta den e me- 
sun situacion di dependencia 
y vulnerabilidad. Por pensa 
na Aruba di medionan cu tin 
miedo di critica gobierno pa- 
sobra ta menasa di no pone 
aviso mas cerca dicho medio 
ni tampoco responde na nan 
solicitud pa informacion ofi- 
cial. 


Den 
nos 
siguiente 
edi- 
cionnan, Bon Dia Aruba lo 
continua ampliando riba e 
tema aki. 

Segun minister di Finanzas, 
Ta bay evalua Protocol entre 
Aruba y Hulanda den contexto 
di finanzas publico sostenible 


Ayera, a traves di un comunicado di prensa, min- 
ister di Finanzas, Xiomara Maduro a informa cu a 
reuni cu representantenan di Economisch Bureau 
Amsterdam, kendenan ta haci un investigacion pa 
Ministerio di Relacion Interior y di Reino (BZK) 
riba e maneho cu ta wordo hiba pa BZK pa asina 
por yuda e Paisnan Aruba, Corsou y Sint Maarten 
yega na un finansa publico sostenibel. 


Segun Maduro a informa, na Aruba, BZK a haci uzo di e 
'tool' di Protocol den cual ta pone normanan financiero 
pa asina por cumpli cu e meta pa Aruba por yega na un 
finanzas publico sostenibel. 


E intencion di e reunion tabata pa haya sa con den prac- 
tica e Protocolnan entre Aruba y Hulanda a wordo im- 
plementa y kico e resultado tabata. Tin varios Protocol cu 
a wordo firma entre Aruba y Hulanda. Asina ta haya na 
aña 2013 e Witte Donderdag Akkoord y tambe e Protocol 
di aña 2015 cu normanan financiero cu despues a wordo 
adapta y prolonga na aña 2018 y e mesun Protocol aki a 
keda prolonga un biaha mas na december 2021, memey 
di e pandemia. Den e Protocol tin norma financiero pa e 
surplus, gasto di personal y nivel di debe. Tur cos ta mus- 
tra cu Aruba a cumpli cu e normanan financiero, segun 
Maduro. Banda di e 'tool' di Protocol, lo investiga tambe 
con hopi Hulanda a yuda cu, por ehempel, asistencia tec- 
nico y cu fiansa na interes reduci, pa asina Aruba por yega 
na cumpli cu e meta proponi pa logra un finansa publico 
sostenibel. 


Ta importante pa evalua e manera cu ta traha den Reino 
Hulandes y sigur pa Aruba ta necesario pa mira kico e re- 
sultado tabata di e Protocolnan firma cu Hulanda. Ta bon 
pa sa cu e supervision financiero di Aruba no ta cay bao 
di e 'scope' di e investigacion aki. Esaki ta debi cu e su- 
pervicion financiero di Aruba, contrario na esun di e otro 
Paisnan den Reino Hulandes, ta regla den e LAFT cu ta 
un Ley di Aruba. E LAFT no ta un 'tool'di BZK manera 
e RFT, cu ta e Ley di Reino cu ta regla supervision finan- 
ciero na Corsou y Sint Maarten, segun e comunicado ta 
enfatisa. 


Finalisando, minister di Finanzas a indica cu lo keda pen- 
diente pa e resultado di e evaluacion aki di e Protocolnan 
cu ta atende cu e supervision financiero di Aruba. “Ta 
bon pa nos tur por sa si BZK a haci bon uzo di e 'toolsnan' 
na su desposicion y si e 'toolsnan' aki berdaderamente a 
cumpli cu e meta pa cual nan a wordo uza, esta mehora e 
finanzas publico di Aruba.” 


A.T.A. a presenta Plan y Strategia 2024 na 
Socio y Agencia Local 
Reforsando e marca y posicion di ‘The Aruba Effect’ 


Durante luna di juli 2023, Aruba Tour- 
ism Authority (A.T.A.) conhuntamente 
cu Aruba Hotel and Tourism Association 
(AHATA) tabata na New York pa locual 
cu ta ser yama e ‘North American Mar- 
keting Retreat’. E encuentro aki a conta 
cu obhetivo principal di evalua esfuer- 
sonan cu a tuma luga den 2023, como 
tambe pa delinea e strategia pa 2024 pa e 
mercado di Norte America. 


Diaranson ultimo, A.T.A. a organisa un sigui- 
mento di e reunion cu a tuma lugar den luna 
di juli 2023 pa asina por actualisa ariba e plan y 
strategia pa 2024. Durante e mainta aki a con- 
ta cu presentacion di Director di e mercado 
di Norte America di A.T.A, Sjeidy Feliciano, 
Director di Mercadeo Digital di e mercado di 
Norte America di A.T.A., Lea Giaquinto, y 
agencia di mercadeo creativo esta Big Village 
hunto cu e agencia di relacion publico, Zeno, 
cu a presenta resumen tocante iniciativanan y 
campañanan sobresaliente den 2023 y con e 
informacion aki a stimula e strategia pa 2024, 
cual tambe a wordo presenta. 


Cu esfuersonan cumpli den 2023, ta di men- 
ciona cu den Q1 y Q2 di 2023 e “Tourism Re- 
ceipts” a mustra un subida di 21.3% compara 
cu 2022. E resultado aki ta reforsa mas ainda e 
plan y strategia pa 2024, cu tin como meta pa 
sigui stimula e entrada pa medio di turismo, 


cu ta ser ilustra entre otro a traves di e “Tour- 
ism Receipts”. 


Como resultado, y teniendo na cuenta tur e 
informacion ricibi for di socionan, agencian- 
an y miembronan di ekipo local, A.T.A. a pre- 
senta e meta principal di mercadeo pa 2024. E 
meta ta inclui multipel aspecto, entre otro di- 
versificacion dentro di Merca, reforsa cono- 
cemento di e marca y posicion di “The Aruba 
Effect” cu enfoke riba “First Time High-Val- 
ue Travelers”, midi resultadonan den e region 
y keda inova! Alabes, a presenta strategia di 
comunicacion, turismo sostenibel, niche 
marketing, y cooperacion entre operadornan 
di tour y stakeholder pa 2024. 


Pa 2024 ta spera cu e desaroyo di e mercado 
di Norte America lo ta uno stabiel compara 
cu 2023. E meta ta pa mantene e crecemento 
fuerte cu a mira den 2023. Ta anticipa cu e 
mercado di Norte America, incluyendo Can- 
ada, lo mustra un crecemento di 11% na final 
di 2023 compara cu 2019, esaki ta sigur ariba 
e meta stipula pa 2023. Pa 2024 ta premira un 
posibel crecemento di 1% compara cu 2019. 


A.T.A. ta gradici socionan, agencianan y 
miembronan di ekipo local cu tabata presen- 
te durante e presentacion di plan y strategia 
2024. 

Semper tin bo lista di remedi ‘up to date’ cu bo: 
Comision siguridad di remedi na HOH cu enfasis 
riba uso sigur di bo remedi 


E comision di siguridad di 
remedi na Horacio Odu- 
ber Hospital t’ey pa super- 
visa y mehora servicio di 
medicacion den Hospital. 
Anualmente durante luna 
di september e comision 
aki di HOH ta trece extra 
conscientisacion pa loke 
ta con pa anda cu siguri- 
dad ora ta trata di remedi. 
E aña aki a inicia un cam- 
paña unda ta duna tips no 
solamente pa coleganan 
den cuido mes pero tambe 
pa pashent y pues comun- 
idad en general. 


Aña pasa a traha hopi duro na 
HOH mes pa sigui desaroya 
y siña traha cu e sistema EVS 
(Elektronisch Voorschrijfsys- 
teem), esta prescribi remedi 
electronicamente. E aña aki a 
enfoca riba e importancia pa 
tin semper un lista completo 
di tur remedi ‘up to date’ 
y tambe a test y ‘refresh’ e 
conocemento di emplead- 
onan encuanto seguridad di 
remedi. 


Na HOH mes a introduci e 
tremendo wega interactivo di 
‘Escape Room’ pa emplead- 
onan cu a resulta uno hopi 
exitoso. Tur siman un grupo 
di enfermeronan hunto cu 
colega di botica di Hospital 
por a test nan conocemento 
riba e proceso relaciona cu 
seguridad di remedi pa me- 
dio di resolve puzzel, sigui 
‘clues’, haci tareanan y com- 
pleta retonan y tur dentro di 
un tempo stipula. Na final 
e grupo cu caba mas lihe y 
tambe mas ‘miho’ lo gana 
fabuloso premio. 


Ademas, tabatin un quiz on- 
line tur siman pa specifica- 
mente test conocemento di 
sea enfermera, boticario y 
tambe dokter y e ganadonan 
tambe a bay cas cu tremendo 
premio. 


Remedi por yuda bo bira 
miho pero tambe por causa 
problema si en caso bo uza 
nan di un forma incorecto. 
Pe motibo aki e comision a 
traha un video informativo 
cu tips pa informa y consci- 
entisa comunidad di Aruba 
riba e importancia pa anda 
sigur cu bo remedinan: 
1. 
Semper ta impor- 
tante pa tin bo lista di tur re- 


medi ‘up to date’ cu bo. 
2. 
Conoce bo remedi- 
nan, pues sa dicon bo ta tuma 
e remedi. 
3. 
Papia cu bo dokter y 
haci pregunta. 
4. 
Comunicacion 
ta 
importante pues si un re- 
medi wordo cambia durante 
bo admision na HOH corda 
informa bo dokter di cas to- 
cante e cambio. 
5. 
Ta importante pa bo 
sa di bo remedinan paso e por 
yuda abo y tambe e dokter pa 
duna e cuido adecua. Esaki ta 
encera remedi cu bo a haya 
via di dokter di cas mes pero 
tambe remedi cu bo mes a 
cumpra y tambe vitamina 
natural, suplemento y remedi 
di tera tambe ta conta pe lista 
di remedi. E dokter por mira 
si tin remedi cu por contra- 
deci otro of tambe si mester 
ahusta dosis of mester stop 
di tuma cierto remedi ora di 
wordo admiti den hospital 
p’un operacion of den caso di 
emergencia. 


Tur e tips akiriba e profesion- 
alnan di HOH ta splica den 
un forma amplio pa asina bo 
sa como pashent con pa anda 
safe cu bo remedinan. ta Si 
tin pregunta tocante cualkier 
remedi semper por puntra bo 
boticario, bo dokter di cas of 
specialista. E comunicacion 
pa cu esaki ta esencial den 
cuido di bo salud. 


Por mira e video cu diferente 
tips riba Facebook di HOH, 
via HOHTube (youtube di 
HOH) esta https://youtu.be/ 
xWz3_nwHGjc pero tambe e 
lo ser manda den media riba 
diferente plataforma y alabes 
lo ser transmiti dialuna 23 di 
october durante Telenoticia 
na Telearuba. Pues sintonisa 
canal 13 of 23 entre 8pm pa 
8.30pm. No perd’e! 


E comision di siguridad di 
remedi na HOH t’ey pa se- 
ñala problema y pa reduci 
y evita erornan cu por sos- 
ode den e proceso relaciona 
cu dunamento di remedi. 
P’esey a bin cu un consulta di 
Botica di hospital cu lo haci 
un chekeo di uzo di remedi 
durante proceso di admision 
pa un operacion na Hospital. 
Asina e dokter den hospital 
por tin bista completo di tur 
remedi cu e pashent ta tuma. 


Esey ta yuda e dokter pa tuma 
e miho decision pa loke ta 
tratamento di salud di pash- 


ent. Pues, ora bo ser admiti 
na hospital pa un operacion 
pero tambe durante un emer- 


gencia, semper tin bo lista di 
remedi cu bo. 

Acta di acuerdo financiero no a reduci e debe nacional cu awo ta na 4 
biyon florin 


CuraçaoChronicle) - E 
curpa di supervision ta- 
bata un bon idea, sinem- 
bargo despues di 13 aña, 
a keda cla cu esaki tabata 
bon riba papel. E situacion 
financiero no a cambia 
hopi, mientras cu e mod- 
elo di impuesto, e punto di 
comienso pa e curpa di su- 
pervision, no a yuda Cor- 
sou mantene un debe na- 
cional abao. Despues di 13 
aña di e acta riba acuerdo 
financiero, Financial Ac- 
cord Act, Corsou su debe 


nacional ta na 4 biyon flo- 
rin. 


Den aña 2010, despues di ne- 
gociacinnan cu a cuminsa na 
aña 2006, Corsou a introduci 
e Financial Accord Act super- 
via pa Cft. Cft su rol tabata 
di sigura un miho maneho 
financiero pa Corsou pa 
medio di ehecuta tareanan 
di control. Entre aña 2010 y 
2023, durante 13 aña, Corsou 
su debe nacional a aumenta 
di 1.3 biyon yegando te na 
4.2 biyon florin. Esaki ta un 


aumento di 3.9 biyon, ekiva- 
lente na casi 400 miyon florin 
anual. Tur luna, entre 2010 pa 
2023, Corsou tabata mane- 
hando su debenan di mal 
manera cu mas di 30 miyon 
florin djis pa preveni e debe 
yega 4 biyon. Cft no a logra 
cumpli cu su funcion. 


E mesun figuranan cu Hu- 
landa a usa pa hustifica e in- 
troduccion di Cft ta e mesun 
figuranan cu ta conclui cu 
Cft no a funciona. 


CDA kier restriccionnan riba migracion pa labor y asilo 


(NLTimes) - CDA kier 
limita ambos migracion 
pa labor y migracion pa 
asilo, lider di partido CDA 
Henri Bontenbal a bisa 
diasabra na Amersfoort. 
“Hulanda no por carga e 
migracion actual,” el a ex- 
presa. Pa cu migracion pa 
labor, Bontenbal ta kere 
cu mester tin claridad to- 
cante ki tipo di economia 
ta Hulanda su meta den 
futuro y “pa cua nos mes- 
ter migracion pa labor,” e 
lider a comenta. 


“Migracion ta stroba socie- 
dadnan. For di migracion 
di hendenan hoben na otro 
pais te na acumulacion di 
problemanan den barionan 
vulnerabel, na presion den 
mercado di vivienda y servi- 
cio publico,” el a argumenta. 
Den aña 2022, Bontenbal a 
bisa cu mas di 227,000 mi- 
grante lo yega Hulanda. “Nos 
no por lidia cu e cifranan aki. 
Nos politica actual di asilo 
y migracion no ta ekipa pa e 
futuro.” 


Sinembargo, e figura cu Bon- 


tenbal ta cita ta bastante abao. 
E Gabinete a reporta anteri- 
ormente e luna aki den un 
reportahe cu figuranan to- 
cante migracion cu 403,000 
migrante a yega Hulanda aña 
pasa. Esaki ta inclui mas di 
108,000 persona cu a huy for 
di e violencia Ruso na Ucra- 
nia. E lider di CDA a critica 
ambos iskierda y derecha. 
“E iskierdistanan ta wak otro 
banda. E derechistanan ta 
pretende cu nos por djis cera 
frontera. Esaki no ta bay saca 
nos for di problema,” el a de- 
clara. 


Sospechoso di Amsterdam aresta pa trafico di 18 kilogram di ecstasy 


(NLTimes) - Konijnklijke 
MArechaussee a aresta un 
homber di 44 aña di edad 
den posesion di 18 kilo- 
gram di pildo di ecstasy y 
otro droganan den un cas 
na Amsterdam e siman 
aki. E aresto ta probabel 
di ta relaciona cu 3 otro 
aresto anteriormente haci 
na Schiphol Airport den 
september, segun Mare- 
chaussee a informa diabi- 
erna. 


Un investigacion ta na ca- 
minda pa asina constata si e 
homber en cuestion tabata 
un cliente di otro personanan 
cu ta forma parti di un red di 
trafico di ecstasy. Anterior- 
mente, un homber cu tabata 
kier a biaha bay Gambia a ser 
aresta na Sciphol Airport dia 
17 di september. E homber en 
cuestion aki tabata cargando 
8 kilo di pildo di ecstasy. Un 
dia despues di e aresto aki, 
otro 2 hende homber a keda 
aresta kendenan tambe taba- 
tin Gambia como su destino. 


Un di e dos hombernan aki 
tabata cargando 9 kilogram 
di pildo di ecstasy mientras e 
otro homber en cuestion ta- 


bata cargando 19 kilogram di 
pildo di ecstasy. 


Sinembargo, Ministerio Pu- 


blico (OM) te ainda no a 
completa e investigacion to- 
cante e caso di droga aki. No 
ta descarta ni exclui cu lo por 


tin mas aresto cu lo tuma luga 
mas adelante. 

Prome Minister Rutte ta urgi Israel pa provee ayudo humanitario 
pa Gaza 


(NLTimes)—Prome Min- 
ister Demisionario Mark 
Rutte a urgi lider Israeli 
Benjamin 
Netanyahu 
cu “mester permiti mas 
ayudo dramatico pa resi- 
dentenan inocente Gaza 
den emergencia.” Esaki ta 
rekeri pausanan humani- 
tario, Rutte a bisa durante 
un combersacion cu Ne- 
tanyahu diadomingo at- 
ardi. 


“Awo nan mester awa, cum- 
inda, combustibel y ayudo 
medico. Tambe ta necesario 


pa mundo sigui apoya Israel.” 
E posibilidad di suministra 
Gaza via lama for di Cyprus 
tambe a ser discuti. Rutte a 
bisa e lider Israeli cu restric- 
cion riba accion militar ta 
“necesario” “pa preveni es- 
calacion regional y lo tanto 
morto civil inocente posibel.” 
El a enfatisa cu mientras Is- 
rael tin e derecho pa defende 
su mes, e “tambe ta rekeri pa 
demostra cu e ta actuando 
proporcionalmente.” 


Hopi 
organisacionnan 
di 
ayudo a critica e falta di paro 


di fuego humanitario. E situ- 
acion grave di e hendenan 
riba e Gaza Strip ta creciendo, 
mientras cu suministracion di 
ayudo na Gaza ta scars. “Esa- 
ki tambe ta e motibo pakico 
comunidad internacional y 
Mark Rutte ta keda compar- 
ti e mensahe aki,” Minister 
Dylan	Yeşilgöz	a	enfatisa.	 


Diadomingo Israel a rehabri 
un liña di awa pa Gaza, segun 
e corant Israel The Times 
of Israel. Pero ta parce cu e 
awa extra no ta suficiente pa 
cumpli cu e necesidad di e 
poblacion Palestino. Segun e 
autoridadnan, 28.5 miyon li- 
ter di awa pa dia ta drentando 
Gaza. Prome cu e plama- 
mento di guera entre Israel y 
Hamas tres siman pasa, e ci- 
fra lo mester a bira 49 miyon 
lider pa dia. Dos dia despues 
di e atake, Israel a dicidi pa 
impone un blokeo total di 
Gaza pasobra e no kier pa e 
soldaatnan di Hamas ricibi 
material den e area. Esaki a 
nifica no mas awa, cuminda, 
medicina of combustibel for 


di Israel. 


Riba e programa di television 
Buitenhof, minister demis- 
ionario	Yeşilgöz	a	declara	cu	 
“Berdadnan por coexisti. Cu 
bo ta condena teror, cu bo ta 
para pa hende cu ta huesped, 
cu bo no ta apoya politica 
Israeli, y cu bo sa cu e causa 
Palestino no tin nada di haber 
di Hamas.” 


E abstencion di Hulanda for 
di e resolucion di Nacionnan 
Uni yamando pa un paro den 


fuego a ser critica den politica 
y sociedad. “E resolucion no 
ta tuma suficiente cuenta cu 
e hecho cu Hamas ta un or- 
ganisacion terorista y cu tin 
huespednan	cera,”	Yeşilgöz	a	 
bisa. 


Segun e minister, e resolu- 
cion tampoco no a haci’e 
claro kico exactamente e paro 
lo encera. “Ora bo bisa, paro 
di fuego, bo ta bisando Israel 
cu e derecho pa autodefensa a 
bay.”	Segun	Yeşilgöz,	e	reso- 
lucion ta falta balans. 

Brazil: Avioneta a cay na Amazonia y diesdos persona a fayece 


(Infobae) 
– 
Diesdos 
persona, 
incluyendo 
un baby a fayece ayera 
diadomingo den oranan 
di mainta, despues cu e 
avioneta den cual nan 
tabata biaha a cay na 
Amazonia 
Brasileño, 
segun 
autoridadnan 
a 
informa. 


Gobierno di estado di Acre a 
indica cu e aeronave “chikito, 
modelo Caravan” a cay cerca 
aeropuerto di e localidad di 
Rio Branco algun minuut 
despues cu a despega. 
“Dies pasahero, nuebe adulto, 
un 
baby, 
dos 
tripulante, 
piloto y copiloto, den total 
12 persona, no a resisti e 
accidente grave y nan a muri 
na e sitio,” segun en nota di 
gobernacion. 


Un video di e supuesto 


accidente cu a ser publica riba 
rednan social tabata mustra e 
restonan di e aeronave den 
candela. 


E motibo di e accidente te 
ayera no tabata aclaria, pero 
segun testigonan cita pa 
medionan local, e avioneta a 
explota den aire poco despues 
cu el a sali di aeropuerto 
di Rio Branco y a pega na 
candela ora el a cay den tera. 
“Loke ta conoci te awor ta cu 
e victimanan a muri kima,” 
gobierno di Acre a bisa den un 
nota oficial, den cual a señala 
cu e avioneta tabata Cessna 
208 
modelo 
“Caravan”, 
cu tabata pertenece na un 
compania di taxi aereo. 


E accidente a sucede den 
un luga di dificil acceso na 
estado di Acre, esun di mas 
occidental di Brazil frontera 


cu Peru y Bolivia, loke tabata 
haci mas dificil e labor di 
bomberonan y rescatista. 


Hopi di e pasaheronan di e 


vuelo priva a ricibi atencion 
medico y tabata bay na estado 
bisiña di Amazonas, segun 
medionan local. 
Na 
september 
ultimo, 


14 persona a muri ora un 
otro avion a cay ora tabata 
purbando di aterisa memey 
di awasero na localidad di 
Barcelos, estado di Amazonas. 


Mexico: Horcan Otis a causa hopi daño na Acapulco 
lagando atras casi 40 morto 


(Infobae) – Despues di 
paso di horcan Otis, cu a 
causa un impacto masha 
grandi mes na Acapulco 
dia 25 di october ultimo, 
Coordinacion Nacional di 


Proteccion Civil (CNPC) 
di gobierno di Mexico 
a informa cu e cifra di 
mortonan na Guerrero te 
ayera tabata di 39. 


Di acuerdo cu datonan di 
Fiscalia General di Estado di 
Guerrero, ta trata di e fayeci- 
mento di 29 homber y 10 
muhe, segun CNPC a duna 
di conoce a traves di un co- 


municado. 
Otis, considera como un di e 
horcannan mas potente y de- 
sastroso cu a golpia e costan- 
an di Pacifico tambe a laga 
220 mil cas destrui y dañonan 
severo den 80% di e hotelnan. 


Di acuerdo cu evaluacion di 
daño mas reciente, Otis, cu 
a drenta como categoria 5, 
esun di mas halto den Saffir- 
Simpson, scala cu ta clasifica 
e ciclonnan tropical basa riba 
intensidad di nan biento, 
ademas a provoca daño na 
220.035 cas den e zona mas 
asota. 


Pa loke ta trata energia elec- 
trico a informa cu tin 37 linea 
di transmision, 26 sub-es- 
tacion electrico y un central 
di generacion di coriente sin 
servicio, ademas di 10 mil 
palo di luz cu a cay. 


Den e di tres dia di trabao 
den e zona di impacto, accion 
di gobierno Mexicano ta con- 
tinua pa apoya e damnificado 
y recupera infrastructura. Pa 
esey, Secretaria di Defensa 
Nacional (Sedena) a anuncia 
cu, a traves di implementa- 
cion di un plan ta mantene e 
traslado di cuminda pa e hen- 
denan afecta. 


Entrega humanitario y ac- 
cionnan pa haci e luga limpi 
cu implementacion di mash- 
in pisa. Mientras cu Comis- 
ion Federal di Electricidad 
(CFE) a anuncia cu a reesta- 
blece suministro di coriente 


di 55% di usuarionan afecta. 
Gobierno di Mexico den 
coordinacion cu estado di 
Guerrero, a coordina e trasla- 
do di por lo menos 200 tur- 
ista cu tabata pega den zona 
di impacto. Cu apoyo di aer- 
olinea Aeromexico, Volaris 
y Viva Aerobus cu a hiba e 
personanan aki te Ciudad di 
Mexico. 


CNP ta coordina esfuerson- 
an pa agilisa accionnan di re- 
cuperacion y entrega di ayu- 
do humanitario. Tin calcula e 
yegada di 40 ton di cuminda, 
cu ta bay ser hiba for di Ciu- 
dad di Mexico, despues di e 
recoleccion di diferente or- 
ganismo no gubernamental. 


Te ayera, Sistema di Alerta 
Sismico Mexicano (Sasmex) 
tabata presenta dañonan na 
27 sensor di region di Ocean 
Pacifico, cu den caso di un 
temblor, e alerta pa preveni 
esey no lo sona. 
Ademas seis pida di caretera 
ta cera debi na dañonan y cai- 
da di palonan, teranan a los y 
desbordamento di riunan. 


Ta bay ta necesario pa de- 
taya den censo e registro di 
dañonan den casnan y ne- 
goshinan, cu ta den man 
di Secretaria di Bienestar, 
e cual a cuminsa recore e 
poblacionnan di Lomas de 
Chapultepec, Barra Vieja, 
San Andrés, Plan de los Am- 
ates, Bonfil y Puesta del Sol, 
en el municipio turístico de 
Acapulco. 

Barbados cerca di baha for di lista di hurisdiccion bao monitoreo 
adicional di FATF 


(thestkittsnevisobserver) 
– E Financial Action Task 
Force (FATF) a bay di acu- 
erdo cu Barbados exitosa- 
mente a completa su plan 
remedial pa pone barera 
pa stop e institucionnan 
financiero di e isla di 
wordo usa pa varios cri- 
men internacional, y awo 
ta cualifica pa un bishita 
presencial na comienso di 
proximo aña pa verifica cu 
tur cos ta bon. 


Esaki ta e stap final den e in- 
tento di e pais pa baha for di 
e lista di FATF di hurisdic- 
cionnan cu monitoreo adi- 
cional, conoci como ‘lista 
shinishi.’ 


Tambe tin un ‘lista preto’ 
conteniendo nomber di pais- 
nan considera como ‘no co- 
operativo.’ 


Retiro di Barbados for di e 
lista shinishi ta señala cu e 


pais a haci progreso substan- 
cial den reforsa e efectividad 
di su regimen pa combati 
labamento di placa, financia- 
mento di terorismo y finan- 
ciamento di proliferacion di 
arma di destruccion masal. 


Barbados tabata representa pa 
Fiscal General, Dale Marshall 
y Cheryl Greenidge, director 
di Supervision Bancario na e 
Banco Central di Barbados. 
Marshall a bisa: “Esaki ta un 
trayectorio largo desde cu a 
adopta nos plan di accion na 
2020. Un impulso den henter 
e proceso aki tabata e hecho 
cu activonan den sector fi- 
nanciero a alcansa e suma di 
5 biyon dollar. Nos semper 
tabata incomodo cu e criterio 
aki, ya cu e no ta tene cuenta 
cu cosnan manera riesgo, 
y cu e ta pone duda riba su 
sostenibilidad den determina 
e impacto di un pais riba e 
sistema financiero global.” 


Splicando e necesidad pa un 
bishita presencial, e Fiscal 
General a bisa cu “Barbados, 
desde cu a adopta e Plan di 
Accion, a pone un cuerpo 
grandi y varia di medida na 
su lugar pa adresa e recomen- 
dacionnan. Algun di esakinan 
tabata statuario y otronan ta- 
batin di haci cu mehora nos 
marconan regulatorio y di 
cumplimento di ley. Nos a 
adresa tur e areanan den e 
plan di accion, y FATF awo 
ta mester keda satisfecho cu e 
medidanan ta tangible y sos- 
tenible. Tur pais cu ta den e 
proceso aki mester pasa door 
di un bishita presencial.” 


Rep. Dominicana: Haitianonan ‘indigna’ pa actitud ‘arogante’ 
di Luis Abinader 


(DiarioLibre) – Un edito- 
rial di e principal medio di 
comunicacion 
Haitiano, 
Le Nouvelliste, den cual 
ta analisa e conflicto entre 
Republica 
Dominicana 
y Haiti, ta considera cu a 
pesa cu presidente Luis 
Abinader a duna orden 
pa reapertura di frontera 
pa comercio, e frontera ta 
keda “abiertamente cera.” 


“Igual cu durante e ciere, 
autoridadnan Haitiano no a 
bisa nada e dia di e inaugura- 
cion excepto cu e fronteranan 
Haitiano lo keda cera. E fron- 
tera ta abiertamente cera, sin 
comunicado di prensa ni me- 
nasa,” segun e editorial pu- 
blica dia 27 di october firma 
pa periodista Franktz Duval. 


El a bisa cu e “formula” aki “a 
bira totalmente cierto na mo- 
mento cu e mesun presidente 
Luis Abinader a dicidi unilat- 
eralmente, un biaha mas, de- 
clara cu e frontera di Repub- 
lica Dominicana cu Haiti ta 
habri pa permiti unicamente 
e existencia di un gang com- 
ercial.” 


El a sigura cu e poblacion 
Haitiano y autoridadnan di 
frontera “ta indigna pa e ac- 
titud casual y arogante di e 
presidente Dominicano. 
“E frontera abiertamente cera 
ta e sorpresa di mas grandi di 
aña pa e Dominicanonan,” el 


a considera. 


A indica cu mientras esaki ta 
tuma lugar, e esfuerso ta con- 
tinua pa construi e canal na e 
riu Masacra, den banda Hai- 
tiano. 


E donacionnan di Haitianon- 
an rond mundo pa construi 
e canal di irigacion den e riu 
Masacrea a alcansa te cu dia 
27 di october alrededor di 
$40,277.75, segun cifranan 
disponible den cuentanan 
bancario di e comite, segun 
informacion publica pa Le 
Nouvelliste. 


Venezuela: Hefe di ONU ta insta Maduro pa “respeta derecho politico 
y electoral” 


(NTN24) – Hefe di Organ- 
isacion di Nacionnan Uni 
(ONU), Antonio Guterres 
a haci referencia na e elec- 
cion primaria cu a tuma 
lugar dia 22 di october 
ultimo na Venezuela, cu 
a otorga triunfo na Maria 
Corina Machado como e 
candidato presidencial pa 
oposicion. 


Sinembargo, dilanti e menasa 
y accionnan hudicial cu e reg- 
imen a haci contra e organisa- 
dornan di e proceso, Guterres 
a urgi Nicolas Maduro pa re- 
speta e derechonan politico y 
electoral di e Venezolanonan. 


Segun su vocero, Stephane 
Dujarric, e Secretario Gen- 
eral ta “sigui di cerca e acon- 
tecimetnonan na Venezuela. 


E ta yama tur autoridadnan 
pa garantisa e pleno adhesion 
y respet pa derechonan polit- 
ico y electoral di su ciudada- 
nonan.” 
Igualmente, Guterres “ta rei- 


tera su yamado pa implemen- 
ta de buena fe e acuerdo par- 
cial tocante e promocion di 
derechonan politico y garan- 
tianan electoral pa tur, firma 
na Barbados dia 17 di october 


di 2023.” 


Diahuebs ultimo, Maria Co- 
rina Machado a keda proc- 
lama como candidato presi- 
dencial di oposicion pa 2024, 


un dia despues cu e fiscalia a 
anuncia un investigacion pe- 
nal contra e organisadornan 
di e eleccion interno. 


Machado, inhabilita pa eher- 
ce cargonan publico pa 15 
aña, a ricibi 92% di e 2,4 mi- 
yon voto cu e Comision Na- 
cional di Primaria (CNP) a 
reporta, den un proceso cual 
e chavismo ta desestima y ta 
tacha como fraudulento. 


“E primaria ta un logro dem- 
ocratico, ciudadano, pacifico, 
constitucional y electoral,” 
segun presidente di CNP, Je- 
sus Maria Casal a señala den 
un acto di proclamacion, sin 
haci referencia directo na e 
investigacion habri pa husti- 
cia. 

Ultimo cantica nobo di Beatles ‘Now and Then’ lo lansa proximo siman 


(AP) – 60 aña despues 
di Beatlemania y cu dos 
miembro di e cuartet awo 
fayecido, inteligencia arti- 
ficial a permiti e lansam- 
ento di proximo siman cu 
ta priminti di ta e ultimo 
“cantica nobo di Beatles”. 


E cantica, titula ‘Now and 
Then’, lo lansa dia 2 di no- 
vember como parti di un 
lansamento conhuntamente 
cu ‘Love Me Do’, e prome 
cantica di Beatles cu a lansa 
den aña 1962 na Inglatera, se- 
gun a anuncia diahuebs. 


‘Now and Then’ ta bini for di 
e mesun grupo di canticanan 
cu nunca a ser lansa skirbi pa 
e difunto John Lennon, cual 
a ser tuma pa e ex integrant- 
enan di e banda pa reconstrui 
e canticanan “Free As a Bird” 
y “Real Love”, cual a lansa 
mita di aña 1990. 


Paul McCartney, Ringo Starr 
y George Harrison a traha 
hunto riba “Now and Then” 
den e mesun sesionnan, 
sinembargo 
limitacionnan 
tecnologico a forma un barera 
den e caminda. Cu e ayudo di 
inteligencia artificial, director 
Peter jackson a logra com- 
bati e bareranan aki pa medio 
di “separa” Lennon su bos 
original for di un piano cu a 
usa den fin di aña 1970. E vo- 
calnan hopi mas cla a permiti 
McCartney y Starr completa 
e cantica aña pasa. 


E cantica nobo aki ta contene 
guitara cu Harrison a graba 
casi 3 decada atras, un parti 
den drum nobo di parti di 
Starr cu McCartney su baho, 
piano y un solo di guitara cu 
el a agrega como un tributo 


na Harrison, ken a fayece na 
ana 2001. McCartney y Starr 
ta canta den e cantica como 
backup. McCartney tambe 
a agrega un areglo skirbi cu 
e auyodo di Giles Martin, 
yiu di e difunto productor 
di Beatles George Martin. Y 
si esaki no tabata suficiente, 
nan a agrega vocalnan for di 
e grabacionnan original di e 
cancionnan di Beatles “Here, 
There and Everywhere”, “El- 
eanor Rigby” y “Because.” 


E aña aki, ta e gran final di 
musica nobo. “Esaki ta e ul- 
timo cantica cu bo lo tende 
cu e 4 Beatles den e cantica. 
John, Paul, George y Ringo,” 
Starr a declara den un entrev- 
ista reciente. 


Matthew Perry, actor di programa famoso “Friends”, 
a fayece cu 54 aña di edad 


(AP)—Actor di “Friends” 
Matthew Perry, di ken 
su personahe den e pro- 
grama Chandler Bing ta- 
bata entre e personahenan 
riba television mas stima y 
cita, a muri na edad di 54 
aña. E actor a ser descu- 
bri morto na su cas na Los 
Angeles, segun e registro 
di mortuorio. Un investig- 


acion den su fayecimento 
ta andante, y por dura par 
siman prome cu determi- 
na e causa di su morto. 


Perry a ser descubri den un 
jacuzzi na su cas, segun fuen- 
tenan anonimo cita pa Los 
Angeles Times y TMZ, cual 
tabata e prome reportahe di 
e noticia. Polis LAPD Drake 


Madison a conta AP diasabra 
cu agentenan a bay controla 
“un investigacion di un hen- 
de homber den su 50 añanan. 


E dies temporada cu Perry a 
hunga riba Friends a haci’e 
un di e actornan mas recono- 
ci den Hollywood, actuando 
banda di Jennifer Aniston, 
Courtney Cox, Matt LeB- 
lanc, Lisa Kudrow y David 
Schwimmer como un gru- 
po di amigonan bibando na 
New York. 


Perry a comparti tocante 
su problema cu adiccion pa 
basta aña, skirbiendo den su 
memoir cu a sali aña pasa: 
““Hi, my name is Matthew, 
although you may know me 
by another name. My friends 
call me Matty. And I should 
be dead.” 


“Friends” a hunga for di 1994 
pa 2004, ganando un premio 
Emmy pa Best Comedy Se- 
ries na 2002. E elenco a uni 
hunto pa obtene un salario 


di 1 miyon dollar pa episodio 
cada un. E serie tabata un di 
e programanan mas famoso 
riba television y a tuma un 
bida nobo—y a haya popular- 
idad entre e generacion mas 
jong tambe—den e ultimo 
añanan. 


Perry a ricibi un nomina- 
cion Emmy pa su rol den 
“Friends” y dos mas pa su 
aparencia como un conseh- 
ero di Cas Blanco den “The 
West Wing.” Perry tabatin 
varios rolnan conoci, actu- 
ando hunto cu Salma Hayek 
den e comedia romantico 
“Fools Rush In” y Bruce Wil- 
lis den e comedia criminal 
“The Whole Nine Yards.” 


Perry a nace dia 19 di augus- 
tus, 1969, na Williamstown, 
Massachusetts. Su tata ta ac- 
tor John Bennett Perry y su 
mama, Suzanne, a sirbi como 
secretaria di prensa di Prome 
Minister 
Canades 
Pierre 
Trudeau. 

En conexion cu luna di Conscientisacion Cancer di Pecho 
Aruba One Happy Island Lions Club a haci donacion na Mary Joan 
Foundation, Stichting BOB y Wilhelmina Kankerfonds 


E siman aki Lion Aliy- 
uri Granda hunto cu su 
“partner in life and ser- 
vice” Lion Junior Arends a 
wordo acompaña pa Lion 
President Carla Marti- 
nus , Vice President Doris 
Lacle y Lion Member Leo 
Pengel, tur miembronan 
di Aruba One Happy Is- 
land Lions Club, pa un 
bishita na tres organisa- 


cion en conexion cu Luna 
di Conscientisacion Can- 
cer di Pecho. 


Tabata un momento hopi 
special na unda Lion Aliy- 
uri Granda como persona 
y miembro Lion, a haci un 
donacion di un cantidad di 
“Awareness 
and 
Support 
Bracelets” na Mary Joan 
Foundation, Stichting BOB 


y Wilhelmina Kankerfonds. 
Lion Aliyuri Granda como 
sobreviviente di e malesa 
cancer a tuma e iniciativa y 
ariba propio esfuerso a traha 
un cantidad di “Awareness 
and Support Bracelets”, cual 
ta parti di su coleccion di 
acesorionan ‘Hende Bunita’, 
y a brinda esakinan como 
muestra di apoyo y consci- 
entisacion riba e malesa di 


cancer y den e caso aki Can- 
cer di Pecho. Esaki lo bira un 
proyecto anual y ta e deseo 
cu e donacion aki lo ta un 
contribucion den e meta di e 
organisacionnan ariba men- 
ciona. 


Por ultimo Presidente Carla 
Mary Joan a gradici Mary 
Joan Foundacion, Stichting 
BOB y Wilhelmina Kanker- 


fonds pa ricibi e armbandnan 
y pa nan continua cu e bunita 
trabao. Aruba One Happy 
Island Lions Club como or- 
ganisacion lo sigui organisa 
proyectonan na bienestar di 
esnan den mas necesidad. 
Tur esnan interesa di ricibi 
mas informacion di e organi- 
sacion por bishita nos Face- 
book Aruba One Happy Is- 
land Lions Club. 


A14 


Dialuna 30 OctOber 2023 


Skirbi pa Robert Arends 
“BES” y “CAS” pa Hulanda ta un indicacion! 


E indicacion BES pa e isla- 
nan Bonaire , St. Eustatius 
y Saba ta un indicacion 
cu Hulanda—pa facilidad 
administrativo—ta aplica 
den su sistema. Tambe 
pa Corsou , Aruba y St. 
Maarten—pa facilidad ad- 
ministrativo—Hulanda a 
inventa e indicacion CAS 
pa indica nan como grupo. 


E pregunta clave: nos e isla/ 
pais nan Aruba, Bonaire, 
Corsou, Saba, St. Eustatius y 
Sint Maarten mester acepta e 


indicacion nan colectivo (den 
grupo) ey djis pasobra Hu- 
landa ta usa nan den su siste- 


ma interno pa indica nos? 
Opinion: nos, Aruba, Bo- 
naire, Corsou, Saba, St. Eu- 


statius y Sint Maarten, ta 
perde nos identidad propio 
(di cada un), ora nos tambe 
tuma como e custumber pa 
acepta pa Hulanda indica 
nos—den publicidad y core- 
spondencia—como BES of 
como CAS. 


Conclusion: nos, Aruba, Bo- 
naire, Corsou, Saba, St. Eu- 
statius y Sint Maarten mester 
opone ora Hulanda indica 
nos como grupo den publi- 
cidad y corespondencia ora ta 
toca cada un di nos individu- 


almente. Mester exigi di Hu- 
landa pa indica cada un di nos 
na su nomber den publicidad 
y corespondencia ora ta trata 
di cada un di nos individual- 
mente. 
No ta existi un entidad “CAS” 
ni un entidad “BES” den Re- 
ino Hulandes manera antes 
si tabata existi “Nederlandse 
Antillen”. Si Hulanda—pa 
facilidad—kier usa “BES” of 
“CAS” interno den su ad- 
ministracion, no problem, 
us’e, pero den bo administra- 
cion so! 


Skirbi pa Ruthy”Lady Ruth”Vrieswijk-Bergen 
Sabiduria den nos alegria 


Bon dia yen di sabiduria 
den nos alegria! Y asina 
nos ta despedi di e luna di 
october, luna di flor yena 
cu hopi amor. Un luna 
den cual nos isla turistico 
tambe ta celebra e fiesta 
Mericano Halloween cu 
su “trick or treat”pa e 
muchanan cu ta pasa rond 
pa pidi mangel, bisti den 
nan costuumnan bunita 
of mahos cu nan caranan 
tur pinta. Pero e no ta un 
fiesta di mucha so, hoben- 
nan y hobennan adulto 
tambe ta hunga e wega aki 
y ta organisa fiestanan pa 
cu esaki. 


Tin biaha e bishitanan na cas 
pa cas ta sali e mayornan caro, 
ora cu tin hendenan na cierto 
casnan ta duna mangelnan 
cu blade of algo skerpi peli- 
groso den nan cu ta causa e 
muchanan daño. Lady Ruth 
no ta corda bon bon mas, e 
origen di e celebracion aki, 
den cual e berdura pampuna 
ta hunga un rol importante 
tambe. Algo di cosecha of zo? 
Tempo di su tempo trahando 
na Aruba Beach Club/Casa 
del Mar, el a disfrasa na un 


bruha cu e sombre punta cu 
turistanan a yam’e “a beauti- 
ful witch”...hahaha. 


Nos a tende y lesa, cu e obra 
teatral “Spirito” tawata exi- 
toso den Cas di Cultura y 
cu Ramon Tod Dandare a 
traduci’e 
magnificamente 
den nos dushi idioma Pa- 
piamento . Nos ta felicita 
henter e elenco di artistanan 
cu tawata hunga y actua den 


e obra aki. Y papiando di ar- 
tista, nos por a presencia un 
bunita anochi cu musica di 
harpa den un lugar na Rot- 
terdam, Hulanda, di e harp- 
ista Minou den Hals, cu ru- 
mannan di varios lodgenan 
na Hulanda, cu celebracion 
di nan kapitel su di 75 aniver- 
sario. Un bunita anochi cu e 
“sisternan” presente. Hasta 
por a los e pianan y e heu- 
pnan un crenchi riba dushi 


musica di un DJ. Prome cu 
nos a bay bek cas, Lady Ruth 
a pidi e DJ un peticion pa e 
bunita cantica na Hulandes 
di Andre Haazes “Leef” y nos 
a subi pista di baile atrobe, 
hunto cu Mieke y algun ru- 
mannan amigo mas. E tawata 
un bunita anochi cu un buni- 
ta celebracion. Un anochi 
deftig cu e cabayeronan tur 
den tuxedo. Snacknan a la 
gourmet masha masha dushi 
mes banda di e champagne y 
dushi biñanan. 


Pa awor ya varios di e radio 
emisoranan na Aruba a cum- 
insa toca canticanan di Pasco, 
pa anuncia e fiestanan di fin 
di aña. Famianan lo reuni 
atrobe pa festeha hunto e fi- 
esta di e nacemento di e Niño 
Hesus hopi aña pasa. Varios 
ya a cuminsa traha ayaca. Nos 
tawata tin e bendicion di por 
a celebra bida atrobe cu nos 
yiunan y nietonan na Madre 
Patria. Pasa tempo hunto. 
Awor bek na nos bida real, cu 


curason yen di bunita recu- 
erdonan atrobe cu nos a crea 
y realisa hunto. Claro cu un 
parti di nos curason a keda 
ayabandanan, cu bunita recu- 
erdonan. 


Danki pa lesa nos relato cu 
hopi amor y atencion atrobe. 
Sigui cu e preparacionnan pa 
cu e temporada festivo di fin 
di aña. Corda duna bo Cre- 
ador di amor danki pa salud 
, alegria y sabiduria. Acepta 
e dia nobo como un regalo 
nobo cu su oportunidadnan 
nobo tambe. No laga mate- 
rial ciega bo curason y scoge 
pa comparti tempo, atencion 
y amor cu bo famia y prohi- 
monan ruman. Nos ta duna 
Dios danki pa cada dia, cada 
momento, cada experiencia, 
cada les y cada bendicion den 
nos bida. Un “bearhug”di 
Lady Ruth pa lectornan tur 
cu ta gusta lesa cosnan posi- 
tivo cu ta inspira. Shonnan, 
pasa un feliz dia! 

Conferencia “Cambiando E Marea” 


Dia 23 di oktober pa 26 di 
oktober, Universidad di 
Aruba y Universidad di 
Prince Edward Island ta 
bin hunto pa ta coanfrit- 
ion di e di dos Conferencia 
riba Estado di Isla Chikito 
y Huridiccionnannan In- 
sular 
Subnacionacional: 
‘Turning the Tide (cam- 
biando E marea): Cambio 
di Clima, Cambio Social, 
y caracter di isla.’ 


E evento aki ta marca con- 
tinuacion di e partnershipnan 
fructivero cu a cera durante e 
di prome Conferencia Inter- 
nacional riba Estado di Isla 
Chikito y Huridiccionnan 
Insular Subnacional na maart 
2019. Dr. Jean Mitchell, 
Catedra di UNESCO, y Dr. 
Laurie Brinklow, Catedra di 
e Instituto di Estudio Insular, 
a colabora cu un ekipo dedi- 
ca, incluiendo Dr. Eric Mi- 
jts, Director di Solucionnan 
Sostenibel pa islanan a base 
di e programa di Sciencia, 
Tecnologia, 
Ingenieria, 
y 
Matematica (SISSTEM) ; 
Prof. Dr. Viola Huetger, Rec- 
tor di Universidad di Aruba; 
Patrick Arens, Aruba Busi- 
ness Manager di Universidad 
di Aruba; y Anouk Mertens, 
Investigado Postdoctoral di 
KU Leuven. Megan Lane 
MacDonald, un studiante 
graduado di MAIS interno, 
a traha conhuntamente cu 
e coordinado di Aruba su 
Center for Lifelong Learn- 
ing, Kristen Haime, y e co- 
ordinado di e Departamento 
di Asuntonan di Studiante y 
Marketing, Charisse Hoen, 
pa organisa e programa y su 
logistica. 


E 
conferencia 
interdisci- 
plinario aki ta conta cu un 
line-up di orado y experto 
di clase mundial, incluiendo 
binti studiante y professor 
di UPEI, participando tanto 
personalmente como online. 
Den e grupo ta inclui e stu- 
diantenan graduado Mahir 
Abrar, Mah Ara Ahmadi, 
Tristan Atkins, Ross Dwyer, 
Eliza MacLauchlan , Andrew 
MacPerson, Jenelle Maillet, 
Donna Miller-Ayton, Kelly 
Rivera, y Tianxiang Zhou, 
conhuntamente cu e ilus- 
tre profesornan di Master of 
Arts Studies y programanan 
di Estudio di Medioambi- 
ente, manera Drs. Brinklow 
y Mitchell, Dr. Nick Mer- 
cer, y UNB PhD Candidato 
Andrew Halliday. Y otro ora- 
donan distingui cu ta cubri 
diferente tereno, for di sico- 
logia pa business, geografia, 
y sciencia di medioambiente. 


Den total, e conferencia ta 
acoge ochenta presentacion, 
panel, mesa rondo, y orado 
principal. E discusionnan aki 
ta abarca e ultimo resulta- 
donan di investigacion y ex- 
ploracion di cambio di clima 
y cambio social den e contex- 
to di un isla. 


Islanan, cu nan cercania di 
oceanonan, ta na vanguardia 
di e cambio di clima. Hopi 
biaha ta nan ta carga e con- 
secuencianan di subida di e 
nivel di lama, erosion, even- 
tonan extremo di tempo, y 
cambio di temperatura y es- 
tacionnan. Fuera di e cam- 
bionan ambiental, con mas 
e cambio di clima ta afecta e 
tejido social di e isla? 


Pa resalta e conferencia tin 
oradonan principal di re- 
nombre cu ta encabesa e 
investigacion di cambio di 
clima y cambio social den e 
contexto di un isla: 
Dr. Stacey Mac Donald – Ac- 
cion di Conservacion den 
Caribe Hulandes 
Natasha Silva and Tyson Lo- 
pez – Biodiversidad di Aruba 
y e retonan di Conservacion 
di Naturalesa den Contexto 
di Islanan Chikito. 
Charissa Granger and Fran- 
cio Guadeloupe – Human- 
isando den Voz Halto: onto- 
logianan di desorden den un 
pensamento Transcaribense 
musicalmente presenta como 
ehempel. 
Vishal Prasad –Biahe pa 
Corte di Husticia Interna- 
cional: Hibando Cambio di 
Clima na e Corte mas Halto 
di Mundo. 


Vishal Prasad su presentacion 
lo explora e compromiso y e 
activismo di hubentud, par- 
ticularmente den e contexto 
di busca conseho y opinion 
di un Corte Internacional 
di Husticia, un campaña cu 
a gana sosten internacional. 
E iniciativa aki, lansa pa Pa- 
cific Islands Students Fight- 
ing Climate Change, tabatin 
como resultado aceptacion di 


un resolucion di UNGA cu 
e peticion na Corte Interna- 
cional di Husticia pa duna un 
opinion consultativo. 


Den e charla lo profundisa 
riba origen di e campaña, cu 
enfoke riba e elementonan 
principal – derecho humano 
y equidad intergeneracional, 
y riba con e campaña aki por 
ta inspiracion pa tuma mas 


accion y tin mas ambicion 
pa cu clima. E lo toca tambe 
nificicacion di e campaña pa 
loke ta duna forma na ley in- 
ternacional pa aborda holisti- 
camente e cambionan exponi 
tanto pa e cambio di clima 
como consecuentemente e 
crisis di derecho humano cu 
ta resulta di esaki. 


riba caya 

Accidente cu hende herida entre Marriott 
cu Ritz Carlton 


Diahuebs atardi a drenta 
informe di un accidente 
cu hende herida entre 
Marriott cu Ritz Carlton, 
mesora a dirigi tanto po- 
lis como ambulance na e 


sitio. 
Na yegada di e patruya a bin 
compronde cu aki ta trata di 
un accidente entre un auto y 
un brommer unda e auto no 
a duna e brommer preferen- 


cia y a dal e brommer. Debi 
na e impacto e motociclista a 
resulta herida. Na yegada di 
e ambulance nan a atende e 
victima y a transporte pa hos- 
pital. 


Accidente cu hende herida 
na Zeewijk 


Diabierna mainta a dren- 
ta informe di un accidente 
cu hende herida na Zee- 
wijk. Mesora a dirigi tanto 
polis como ambulance na 
e sitio. 
Na yegada di e patruya a bin 
compronde cu un chauffeur 
di un Toyota lo a bira malo y 
esaki a pone cu e a cay den un 


rooi cu su auto. Na yegada di 
e ambulance nan a atende cu 
e victima cu a resulta herida y 
a transporte pa hospital. Polis 
a tuma datos di e incidente 
aki y a confisca e auto ya cu 
e no tabata tin ningun papel 
na ordo. 


Accidente entre auto cu 
bus cu hende herida na 
Hildebrandstraat 


Diabierna mainta a dren- 
ta informe di un acci- 
dente cu hende herida na 
Hildebrandstraat na San 
Nicolas. Mesora a dirigi 
tanto polis como ambu- 
lance na e sitio. 
Na yegada di e patruya a bin 
compronde cu e accidente aki 
tabata na e crusada di e Ni- 


jhoffstraat y Hildebrandstraat 
unda un chauffeur di un auto 
zilver lo no a duna preferen- 
cia na un bus y e bus a dal 
den e auto. Tanto den e auto 
y den e bus tabata tin persona 
cu tabata tin dolor. Na yegada 
di e ambulance nan a atende 
cu e victimanan. Polis a tuma 
datos di e accidente aki. 


Auto a dal tras di otro dilanti Cayena Mall 


Diabierna mainta a dren- 
ta informe di un accidente 
dilanti Cayena Mall. Me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata di 
un accidente unda un Toyota 
Paso no a regula velocidad ni 
mantene distancia y a purba 
pasa na banda pero a dal e 


Honda Civic su dilanti. Afor- 
tunadamente ningun persona 
a resulta herida. Patruya a 
tuma datos di e accidente aki. 


Bom-melding na Holiday Inn 


Diabierna atardi a drenta 
informe di cu lo tin un 
bom melding na Holiday 
Inn. Mesora a dirigi tanto 
polis como bombero na e 
sitio. 


Na yegada mesora a evacua e 
personanan den e hotel. Polis 
a cera e area y a check camber 
pa camber y piso pa piso pero 
no a encontra nada. Polis tin 
e caso bao investigacion. 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 


riba caya a17 


Dialuna 30 OctOber 2023 
Chauffeur a perde control den 
Schotlandstraat dal baki di sushi y kibra 
meter di awa 


Diabierna anochi a drenta 
informe di un accidente 
na Schotlandstraat, me- 
sora a dirigi un patruya 
na e sitio. 


Na yegada di e patruya a bin 
compronde cu e chauffeur a 
perde control baha caminda 
dal un baki sushi manda es- 
aki destrui e meter di awa. 
Afortunadamente 
ningun 
hende a resulta herida. 


Palo di luz a cay riba e 
brug pabao di Weng Kee na 
Piedra Plat 


Diabierna atardi a drenta 
informe di cu un auto lo 
a dal un palo di luz riba e 
brug pabao di Weng Kee 
na Piedra Plat y lo a sigui 
core bay, mesora a dirigi 
un patruya na e sitio. 


Na yegada di e patruya no a 


mira ningun marca di sla riba 
ni na e palo di luz y ningun 
resto di lodo of material di e 
auto cu lo a keda atras. E ta 
mustra mas cu e palo di luz a 
dies kentel debi na e yobida y 
e tera moli esaki a leun. 


Polis a bay check pa un tas caro di 
renombre laga atras banda di un cabay 
blauw 


Diabierna anochi a drenta 
informe di cu un persona 
lo a laga un tas carisimo 
banda di un di e cabaynan 
blauw den Armold Schut- 
testraat, mesora a dirigi 
un patruya na e sitio. 


Na yegada di e patruya ya no 
a encontra cu e tas mas y ta 
supone cu e doño mes lo a 
corda unda e lo a laga su tas 
atras y lo a core bin busc’e of 
otro hende lo a pasa man p’e! 


Rolstoel electrico a baha y e alcohol den 
curpa a subi, polis a hiba ambos na nan 
adres 


Diabierna anochi a drenta 
informe di cu tin un per- 
sona cu su rolstoel electri- 
co na un bar na Shiribana 
cu mester ayudo, mesora a 


dirigi un patruya na e si- 
tio. 


Na yegada di e patruya ta 
topa cu un conoci di nan cu 


ta custumbra di mobilisa su 
mes cu e rolstoel electrico 
pero como cu e bateria a baha 
a duna tanto e mes como su 
rolstoel un lift pa cas. 


Varios boet reparti y varios detencion durante control banda di oficina 
di A.T.A. na L.G. Smith blvd 


Diabierna anochi auto- 
ridad policial a tene un 
control banda di oficina 
di A.T.A. na L.G. Smith 
blvd. 


Durante e control aki a 
reparti varios boet entre otro 
pa faha no bisti, papelnan 
no ta na ordo, luznan kima, 
core sin rijbewijs y hasta de- 
tencionnan a cay pa a core 
sin rijbewijs den posesion 
di cosnan ilicito, burachi y 
hasta ilegal. 


A18 deporte 

Regatistanan Rubiano a resalta riba prome dia na XIX Weganan 
Panamericano Santiago 2023 


Awe diasabra tur tres 
Aruba 
su 
regatistanan, 
esta Just y Philipine van 
Aanholt, hunto cu Ethan 
Westera, a drenta awa na 
Algarrobo pa asina cum- 
insa na nan competencia 
pa loke ta e Panam Games 
2023 na Chile. 


Den e disciplina di ILCA 7 
nos a haya Just van Aanholt 
a nabega dos biaha unda e 
ta keda na di 8 lugar den e 
prome race mientras den e di 
dos race Just ta keda na di 2 
lugar. Just ta acumula un total 
di 11 punto. 


Mester bisa cu esaki ta e di 
tres wega cu Just ta competi 
pa Aruba unda na e Weganan 
CAC 2023 na El Salvador 
e tabata medayista di Plata 
mientras cu den e Weganan 
Sur 
Americano 
Asuncion 
2022, Just a keda na di 4 lugar. 


Di su parti, Philipine van 
Aanholt ta ocupa un di 3 lugar 
den e competencia di Sunfish 
Femenino na Algarrobo. 


Dos biaha e la ocupa e di tres 
lugar den dos race na Algar- 
robo, subsede di e Weganan 
Panamericano Santiago 2023. 
E regatista, Philipine van 
Aanholt a cambia di disciplina 
den e deporte di vela, miran- 
do cu antes e tabata competi 
den Ilca7 mientras cu awor e 
ta nabega den Sunfish. 
A pesar di e cambio, Philipine 


ta keda un di e regatistanan 
mas experiencia den e wega- 
nan aki. Philipine a demostra 
cu e por bataya den cualkier 
clase cu e competi den dje. E 
dos bes 3 lugar ta pone como- 
damente tres di Peru y Chile. 
Awor Philipine tin un total di 
6 punto. Philipine van Aan- 
holt ta dos bes atleta Olim- 
pico y a logra un medaya di 


Oro pa Aruba na e weganan 
di Veracruz 2014. 


Ambos Just y Philipine van 
Aanholt a bolbe mira accion 
na Algarrobo ayera. 


Na mesun momento, Ethan 
Westera ta liderando e com- 
petencia di IQ Foil na e We- 
ganan Panamericano Santia- 


go 2023. E regatista Arubano 
a nabega contra un elenco di 
e 10 mihor atletanan di IQ 
Foil den e region America. 
Mester bisa cu Ethan a con- 
oce un monster di prome dia 
unda e ta gana 3 di e 4 race 
nan. Su resultadonan tabata 
heat 1 na di dos lugar, heat 2 
di prome lugar, heat 3 na di 
prome lugar y heat 4 na di 


prome lugar. 


Den un reaccion chikito 
Ethan ta conta cu e dia pa bay 
bon p’e. E la sinti su mes con- 
fortabel den e race mientras 
tur cos a cana perfecto y na su 
fabor. Claro esaki ta e prome 
dia y tin algun dia mas pa bay. 


Record personal nobo pa e atleta Britta Schwengle den 
Weganan Panamericano 2023 


E competencia di awa 
habri a tuma lugar na e 
XIX Weganan Panameri- 
cano Santiago 2023 unda 
nos 
representa 
Britta 
Schwengle a landa e 10km 
den e parke Laguna Los 
Moros. Mester bisa cu mi- 
rando e temperatura bou 
17 grado, e wetsuit a bira 
obligatorio pa Britta y e 
otro competidornan. 


E field di competidor tabata 
uno di taya cu un total di 20 


landado entre nan e mundial- 
istanan di Merca, Brazil, Ar- 
gentina y Canada cu a bini cu 
dos competidor. Britta a duna 
bon bataya y e keda concentra 
riba su careda. Na cada buel- 
ta Britta tabata avansa bon y 
tur a mustra cu e lo mehora 


su record personal cu varios 
minuut. Na final Britta ta 
marca un tempo di 2:07.28 
cual tabata 10 minuut mihor 
cu su record anterior. Britta 
a keda na di 16 lugar overall 
den e Panam Games 2023. 
Den un combersacion sosteni 


cu e hoben landado, e la con- 
ta nos cu a pesar cu landa den 
un wetsuit no ta esun mas 
faborabel, e ta super contento 
di su prestacion. Mehora su 
tempo riba e 10 kilometer cu 
10 minuut ta algo grandioso 
y ta nifica cu tin un adelanto 


como atleta. E lo sigui traha 
mas duro ainda pa un proxi- 
mo oportunidad. 


E resultado final di e Open- 
water 10 km m Femenino: 
•	 
Ashley	 
Grace	 
Twichell (USA) 1:57:16 
•	 
Ana	 Marcela	 De	 Je- 
sus Soares DA Cunha (BRA) 
1:57:29 
•	 
Viviane	 Eichelberger	 
Jungblut (BRA) 1:57:51 

Distancia robes ta nifica cu 
no a kibra record mundial den 
careda femenino na Weganan 
Panamericano 


(AP) — Kimberly Garcia di Peru tabata mustra 
skeptico cu el a kibra e record mundial den careda 
di caminata di 20km na Weganan Panamericano. 
Despues el a haya sa cu e no a kibr’e. 


Organisadornan di e evento multi-sport mas grandi riba 
e continente a bisa den un declaracion cu a anula e tempo 
di e caredanan pa motibo di un “problema di midimento” 
na O’Higgins Park na Santiago. Nan a culpa e Asociacion 
Atletico Panamericano pa e eror. 


Atletanan ta kere cu e distancia cu nan a core na Chile 
tabata como 3km mas cortico. E eror ta agrega na e prob- 
lemanan di Santiago den organisacion di e Weganan Pa- 
namericano, cu a cuminsa dia 20 di october y ta bay con- 
clui dia 5 di november. 
Garcia a completa su careda den un mainta friu y hu- 
medo den 1 ora, 12 minuut y 26 seconde. E record ta 
pertenece na Jiayu Yang di China, den 1 ora, 23 minuut 
y 49 seconde. 
Garcia, 230, toch a celebra su medaya di oro despues di 
loke el a yama “un eror serio” cu e nunca a experimenta 
den su carera decora, cu ta inclui un campeonato mun- 
dial den careda di 20km. 
“Nos a ripar’e desde e prome kilometer. E tempo no a 
coincidi cu e distancia. Tabata bay mas pa nos enfoke 
riba nos sentimento pa no perde control,” Garcia a bisa 
despues di e careda. “E no a afecta ami so, mi tabata kier e 
record Panamericano. Otro muhenan tabata kier un spot 
den Olimpiada. Ta un lastima cu esaki no ta bay sucede 
pasobra e clima, tur cos tabata fit pa bon tempo.” 


Diesun otro competidornan aparentemente a caba nan 
careda bao di e record mundial. 


Organisacion di Weganan Panamericano a bisa cu a 
cumpli su rol door di contrata Marcelo Ithurralde, ex- 
perto comisiona pa e asociacion, pa haci e midimento pa 
e careda. “E no a tuma medidanan corecto di e ruta cu e 
atletanan a tuma durante e careda,” e organisadornan a 
bisa. “Nos ta lamenta profundamente e inconveniencia 
pa e atletanan, nan coach, publico y prensa presente, pero 
no por atribui e situacion aki na e Comite di Organisa- 
cion.” 
Despues, Harold Mayne-Nicholls, director ehecutivo di 
e weganan, a bisa un radio local cu tabata un berguensa, 
pero a insisti cu e organisadornan no tabatin nada di haci 
cu esey. 


E eror a retrasa e competencia masculino cu un ora. 


Max Verstappen ta domina Grand Prix 
Mexicano pa su di 16 victoria di e temporada 


(AP) — Max Verstappen 
a separa e prome rij di 
Charles Leclerc y Car- 
los Sainz na comienso di 
e careda pa tuma e del- 
antera di e Grand Prix 
Mexicano 
di 
Formula 
Uno den e prome birada, 
y despues a core te su re- 
cord di 16 victoria den un 
temporada ayera diado- 
mingo. 


E triple-campeon di Red Bull 
a colecta su di tres victoria 
consecutivo na e Autodromo 
Hermanos Rodriguez y a 
kibra su propio record di mas 
victoria den un temporada, 
cual e tabatin di aña pasa. 


Verstappen a cuminsa na di 
tres lugar y a gana for di e 
mesun spot cu el a haci na 
2021. E tempo aya, el a usa e 
efecto sligshot ey draft den e 
straight largo na comienso pa 
pasa pafo y pasa dos auto. E 


biaha aki, e comienso lihe di 
Verstappen den linea di co- 
mienso a permitie primi su 
mes entre e dos Ferrari y bay 
den e dilanti. 


E tabatin mas trabao pa haci. 
Un accident di piloto di Haas, 
Kevin Magnussen na e punto 
medio a forsa e careda pa stop 
y cuminsa di nobo. Verstap- 
pen a domina esaki tambe y 
nunca tabata den peliger pa 
e bandera final. E di 51 vic- 
toria den e careda di e piloto 
Hulandes a empata cu Alain 
Prost pa e di cuatro lugar den 
mayor cantidad di victoria 
den historia di Formula Uno. 
Piloto di Mercedes, e vetera- 
no Lewis Hamilton, ta lidera 
cu 103 victoria. Hamilton a 
keda na di dos lugar ayera, cu 
Leclerc na di tres. 


Leclerc a cuminsa den posi- 
cion pole pa di dos careda 
consecutivo, pero atrobe a 


faya den converti esaki den 
un victoria. Den su di 22 
inicio den pole di su careda, 
Leclerc a gana apenas cuatro 
biaha. 


Faborito na cas, Sergio Per- 
ez a mira su careda termina 
trempan. E piloto Mexicano, 
kende ta luchando pa di dos 
lugar den e campeonato tras 
di Verstappen, a cay afo den 
prome skina ora su auto a clip 
taira cu Leclerc y a bula halto 
de laira. E golpi a silencia e 
multitud enorme cu a saluda 
Perez cu grito y aplauso na 
cada buelta henter weekend. 
Hopi di e publico a bandona 
e sitio despues di accidente. 
Mas criticamente, esaki a per- 
miti Hamilton cera un gap di 
39 punto cu Perez na apenas 
20, cu tres careda faltando. 


Perez no a gana desde april, y 
no tabata riba e podium den 
ultimo cinco careda. 


Wega di Liga Frances na Marseille posponi 
despues di atake riba bus di team Lyon 


(AP) — E wega di liga 
Frances di futbol entre 
anfitrion Marseille y Lyon 
a keda posponi ayera, 
despues cu coach di Lyon, 
Fabio Grosso a sufri un 


herida na su cabes na mo- 
mento cu e bus di e team 
a cay bao atake di fanati- 
conan tirando proyectil. 


Algun minuut prome cu e 


ora programa pa comienso di 
e partido, un mensahe riba e 
pantaya gigante na Stade Ve- 
lodrome a bisa: “Kerido sos- 
tenedornan, e wega no ta bay 
door awe.” 


Bus di team Lyon a bira vic- 
tima di un atake na caminda 
pa e stadion, lagando algun 
bentana kibra. Grosso a keda 
herida pa e pidanan kibra di 
glas, y tabatin mester di trata- 
mento medico cu su cara san- 
grando pisa. 


“Nos a aplica e protocol, cu 
ta declara cu e wega no mes- 
ter bay door ora un banda ta 
lesiona y su participacion ta 
comprometi pa motibo di e 
atake fisico aki,” segun refer- 
ee di e partido, Francois Le- 
texier a bisa un conferencia di 
prensa. 

Resultado Sorteo 
28 y 29 oktober 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 




3703 


Sorteo # 4077 


Sorteo # 951 


Libra 


X2 


482 


Sorteo # 4077 


Sorteo # 2133 


9732 


0112 


Sorteo # 4077 


5333 


3503 


X2 


0109 


24 
Letter 
A 


0 
0 


39 


1195 


0 


18 


356 


0 
0 
0 
0 
0 





x Match 4 
103.000,- 


Proximo Jackpot 


Sorteo # 


Sorteo # 6283 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


3213 


Sorteo # 5885 


Sorteo # 815 


x afl. 500,00 


x afl.15,00 
x afl 50.00 


Geminis 


X2 


941 


x Jackpot 


Sorteo # 8082 
Sorteo # 2436 


Sorteo # 1831 


2513 


8779 


Sorteo # 7126 


8579 


x Jackpot 


x match 4 
x afl. 12,00 


Joker 


4187 
1.400.000,- 


x Jackpot 
x Match 4+ 


Proximo Jackpot 


FP 
05-13-17-19-23 


01-07-14-25-27 


6935 


Afl. 520.000,- 


Letter 


0 
0 
0 
0 


0 
4 


170 


0 
0 
0 
0 
0 





FP 
08-12-15-26-28 


5378 


Joker 


8602 
1.400.000,- 


x Jackpot 
x Match 4+ 


Proximo Jackpot 


X3 


016 


x Jackpot 


Sorteo # 4078 
Sorteo # 


Sorteo # 2134 


1164 


6545 


Sorteo # 4078 


9730 


x Jackpot 


x match 4 
x afl. 12,00 


2220 


Sorteo # 4078 


Sorteo # 952 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


x Match 4 
110.000,- 


Proximo Jackpot 


Sorteo # 


Sorteo # 6284 


Afl. 520.000,- 


diario 
Korsou 
super4 
flamingo 


3466 
7967 
7963 
4214 
4097 
1158 
super5 
0166 
5143 
6564 
- 
7711 


diario 
Korsou 
super4 
flamingo 


5605 
9910 
7708 
6122 
4450 
0806 
super5 
4233 
9303 
4826 
35997 
6684 


diadomingo 


Congreso 
Nacional di 
Enseñansa lo 
yega Caribe 30 
di october t/c 3 
di november 


Riba dialuna 30 di octo- 
ber, diamars 31 di octo- 
ber (Aruba), diaranson 1 
di november (Curaçao) y 
diabierna 3 di november 
2023 (Bonaire) ta tuma 
luga e inspirativo y inter- 
activo Congreso Nacional 
Educativo di Caribe. E 
congreso ta e plataforma 
pa 
profesionalnan 
den 
enseñansa y den cuido di 
mucha y ta ofrece espacio 
pa conocemento, encuen- 
tro, inspiracion y exper- 
encia. 


Tema di e congreso: pro- 
fesionalidad ta docencia 
Un profesional adecua di 
enseñansa y di cuido di mu- 
cha sa con mucha ta siña y ta 
conect'e cu su dunamento 
di les y su guia. Profesional- 
ismo ta necesario pa defini e 
liña di estudio, pa diseña les 
y pa forma e muchanan den 
nan desaroyo. Sinembargo, 
incluso cu hopi aña di for- 
macion y experencia no por 
papia ainda di profesional- 
ismo. 


Jeroen Rougoor, cu ta traha 
cu e grupo Rolf y organisado 
di e evento aki, ta bisa: “E 
profesional berdadero ta dis- 
tingui su mes door di curio- 
sidad y motivacion pa keda 
siña y mehora su mes den 
su materia. Ta un docente no 
kiermen e punto final, sino e 
caminda pa yega eynan. Cu e 
Congreso Nacional di Edu- 
cacion Caribe nos kier yuda 
bo yega eynan.” 


Despues di e palabranan di 
apertura lo cuminsa cu dife- 
rente tayer inspirativo y prac- 
tico. Participantenan mes ta 
hinca den otro un programa 
varia y educativo. Ademas di 
e tayernan lo tin espacio pa 
combersa cu colega y ora- 
dornan tocante e ultimo ten- 
dencia, desaroyonan, inno- 
vacionnan y e productonan 
nobo den enseñansa y cuido. 


Ainda tin carchi disponibel 
pa e congreso di diamars, 31 
di october, cu ta patrocina 
pa Colegio Arubano. Mas 
informacion tocante e con- 
greso of con pa bestel carchi 
ta obtenibel riba e website 
www.hetnationaalonderwi- 
jscongrescaribbean.nl. 


Hefe di Registro Civil y Censo ta informa riba 
renobacion di paspoort 


Desde 9 maart 2014 e validez di tur paspoort Hulandes 
pa personanan mayor di 18 aña a subi di 5 aña pa 10 aña. 
Pa personanan menor di edad (bou di 18 aña) e validez 
a keda 5 aña y pues e totalidad di peticionnan aki tur 
aña ta stabiel, aproximadamente entre 3000 pa 4000 pa 
aña. 


Loke ta trata personanan mayor di 18 aña ta trece cune cu 
despues di 10 aña lo tin un subida drastico di paspoortnan 
Hulandes cu lo caduca na aña 2024. E cantidad di peticion lo 
ta halto y pa es motibo nos ta pidi nos clientenan pa traha nan 
cita di antemano y no warda e paspoort caduca. Paspoort por 
dura 2 pa 3 siman pa yega for di Hulanda unda cu e ta traha. 


Censo no tin ningun influencia riba e periodo di espera pa 
esaki yega. 


Akibou nos ta pone un analisis di e cifranan desde aña 2023. 
Pues por wak cu desde aña 2024 lo bira un periodo hopi druk 
y ta pidi nos clientenan pa tene cuenta cu esaki. 


Paspoort di emergencia: 
Tene bon na cuenta cu Gabinete di Gobernador ta otorga sola- 
mente den casonan di sumo emergencia un paspoort di emer- 
gencia. Mester enfatisa cu e rekisitonan pa por bin na remarke 
pa un paspoort di emergencia ta hopi stricto. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


TA BUSCA 
the Gold Mine ranch 
ta busca 
“Paarden Verzorger” 
por yama na 
Tel. 594 1317 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 
ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA BENDE 
Camisa, Carson, Short 
100% lino italy 
Koyari #22 (Sasaki) 
Tel. 592 5371 
_________________________ 


Sushi den cura? 
ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Oranjestad: 
del Pueblo 
Tel. 582 1253 


San Nicolas: 
Aloe 
Tel. 584 4606 


TA HUUR 
Apartment Madiki 67 
1 camber, 1 baño, cushina, 
sala. Entrada priva F.750.00 pa 
luna Madiki 67 
Tel. 593 0769 / 583 2034/ 
593 3514 
_________________________ 


Pronostico di tempo 


Tempo: 
Parcialmente nubia cu un 
awasero. 
Temperatura maximo 32 gra- 
do Celsius. 
Temperatura minimo 27 gra- 
do Celsius. 
Indice di calor (heat index) 
den y rond di oranan di mer- 
dia: 33 pa 44 grado Celsius. 
UV index: 12. 
Bahada di solo: 6:15 pm. 
Subida di solo: 6:32 am. 
Biento: 
Zwak te modera for di direc- 
cionnan entre noordoost y 
zuidoost; forsa 2 te 4 (7 te 23 
km/ora, 4 te 12 nudo). 


Situacion general di 
tempo: 
E disturbio den diferente 
nivel di atmosfera a move 
bay west. Esaki lo trece aire 
menos humedo den region 
local. Sinembargo, ainda tin 
humedad suficiente pa pro- 
duci un awasero local. 
Condicion maritimo/ 
estado di lama: 
Na partinan proteje di costa: 
keto, rond di 1 pia; 
Na partinan zuid: trankil te 
modera, entre 2 pa 4 pia; 
Na partinan oost te noord- 
west di costa: modera te poco 
bruto; 
Na cierto partinan den labad- 


eranan for di noord-noor- 
doost cu ta birando menos; 
olanan lo ta entre 3 pa 4, lo- 
calmente 5 pia. 
Aviso/ alerta: 
Ta sugeri ocupantenan di 
boto chikito pa bay cu cau- 
tela cerca di costa na parti- 
nan zuidwest te noordwest 
y noord; esaki debi na labad- 
eranan modera for di noord. 
Tambe ta sugeri landadonan 
y usuarionan di lama pa tene 
cuenta cu esaki. 

Cu dolor na nos curason, nos ta participa 
fayecimento di nos ser stima: 


Edna Ludwina Gil Barrios- Peña 
Cariñosamente yama “Etty” 
*28-12-1962 - †28-10-2023 


Acto di entiero lo wordo anuncia despues 


Entrega di obhecion contra un cobransa di impuesto awor ta sosode 
online via e portal “BO impuesto” (BOi) 
Entrante 1 di november 2023 no ta posibel mas pa entrega carta di obhecion riba papel of via e-mail 


Departamento di Impuesto ta continua cu 
digitalisacion di su procesonan y ta anuncia 
cu awor ta toca turno di e proceso di obhecion 
(bezwaar). Te awor, contribuyentenan por en- 
trega un carta di obhecion por escrito pero en- 
trante 1 di november 2023 esaki lo no ta posibel 
mas. Tur obhecion ta wordo entrega online y 
esaki ta conta tanto pa persona priva como em- 
presa. 


E sistema online ta uno simpel y moderno y ta fa- 
cilita e contribuyentenan pa ora di entrega obhecion 
contra un cobransa di impuesto. Alabes, e proceso 
di obhecion lo bay cana mas structura y lihe, cual ta 
nifica cu e contribuyente lo ricibi un contesta mas 
lihe di Inspector di Impuesto tambe. 


Kico ta obhecion di impuesto? 
Obhecion di impuesto ta ora un contribuyente no 
ta di acuerdo cu un cobransa di impuesto cu el a 
ricibi. Pa ley e tin derecho di haci obhecion contra 
e cobransa dentro di dos luna despues di e fecha di 
cobransa (dagtekening van de aanslag). Inspector di 
Impuesto ta evalua e obhecion y ta dicidi si ta ahus- 
ta e cobransa. Na final e contribuyente lo ricibi un 
contesta den forma di un “beschikking”. 


Entregamento di obhecion 
Te awor entregamento di obhecion ta sosode por es- 
crito. Sea e contribuyente ta entrega un carta person- 
almente of ta manda esaki via e-mail. Sinembargo e 
formanan di entrega obhecion aki ta ineficiente tan- 


to pa e contribuyentenan como 
Departamento di Impuesto. E 
registracion y procesamento di e 
obhecionnan ta tuma tempo y tin 
su riesgo. Esaki ta crea retraso cu 
no por elimina den corto tempo. 
Departamento di Impuesto ta 
consciente cu no por a sigui mas 
den e forma aki y a tuma e de- 
cision pa digitalisa e proceso di 
obhecion. 


Digitalisacion di proceso di 
obhecion 
E trabounan pa cu digitalisacion 
di e proceso di obhecion tawata 
intensivo y awor a keda finalisa. 
Esaki ta nifica cu desde awor 
contribuyentenan por entrega 
un obhecion den forma digital, 
esta online. Entregamento di 
obhecion pa medio di carta of 
e-mail ainda ta posibel te cu dia 
31 di october proximo. Sinem- 
bargo, entrante 1 di november lo 
no ta posibel mas pa entrega un 
carta di obhecion por escrito of 
via e-mail. 


Tipo di impuesto 
Por entrega obhecion online 
contra un cobransa of propio de- 
claracion pa e siguiente tiponan 
di impuesto: BBO/BAVP/BAZV, 
BBVAM, 
dividendbelasting, 
grondbelasting, 
inkomstenb- 
elasting, prima di AOV/AWW 
y AZV, loonbelasting, over- 
drachtsbelasting, successiebelas- 
ting, speelvergunningsrecht, to- 
eristenheffing y winstbelasting. 


Pa e impuestonan mensual esta, 
BBO/BAVP/BAZV, 
BBVAM, 
prima di AOV/AWW y AZV 
di 
compania, 
loonbelasting, 
speelvergunningsrecht y toeris- 
tenheffing, ta conta lo siguiente. 
E contribuyentenan cu a ricibi 
un “ambtshalve naheffingsaa- 
nslag” door cu nan no a en- 
trega nan declaracion, ta haci 
obhecion via nan BOi-account. 
Pues, mester log in y yega na e 
cobransa via e folder “Historie”. 
Aki ta haci cambio y entrega e 
declaracion cual ta wordo con- 
sidera como un obhecion. Na 
final e contribuyente lo ricibi su 
“beschikking”. 


Obhecion online ta accesibel 
via e portal “BO impuesto” 
E formulario di obhecion ta on- 
line y ta accesibel via e portal 
“BO impuesto” (BOi). Pa yega 


na e portal ta bay riba impuesto. 
aw. Den e menu principal mas 
ariba, ta click riba “BOi” pa habri 
e inlogpagina. Despues ta click 
riba “Bezwaar indienen” pa habri 
e startpagina di obhecion online. 
E sistema mes lo guia e con- 
tribuyente pa completa y entrega 
su obhecion den un forma facil. 
Si un contribuyente tin mester 
di entrega mas obhecion, e ta 
bolbe yena un formulario digital. 
Pa cada cobransa of declaracion 
propio ta yena un formulario 
digital. 


Ta importante pa menciona, cu e 
formulario di obhecion ta accesi- 
bel pa tur contribuyente, tanto 
persona priva como empresa. Al- 
abes, no tin mester di ta registra 
como usuario di e portal BOi, pa 
yena e formulario. Na e inlogpa- 
gina di BOi ta click directamente 
riba “Bezwaar indienen” sin tin 
mester di log in, esta yena user- 
name y password. 


Haci preparacion 
Prome cu haci obhecion online, 
mester prepara tur informacion 
y e documentonan cu ta rel- 
evante. E persona cu ta bay en- 
trega e obhecion mester colecta 
y digitalisa tur e documentonan. 
Cierto documentonan e lo mes- 
ter upload como anexo. 


Guia aclaratorio 
Pa facilita e contribuyentenan cu 
mas conocemento di e sistema di 
obhecion nobo, tin un guia acla- 
ratorio (handleiding) disponibel 
cu ta contene un splicacion am- 
plio y cu ta importante pa sa. Ta 
consehabel pa consulta e guia aki 
prome cu cuminsa yena e for- 
mulario di obhecion. Por haya e 
guia aclaratorio via e pagina prin- 
cipal di impuesto.aw > Bezwaar 
en Beroep. 


Otro obhecion 
Pa obhecion contra por ehempel: 
•	 
cobransa adicional di im- 
puesto di vehiculo di motor 
(naheffingsaanslag motorrij- 
tuigbelasting); 
•	 
reduccion di impuesto riba 
salario (vermindering loon); 
•	 
decision pa cu unidad fiscal 
(Fiscale eenheid); 
•	 
decision pa cu tarifa special 
di inkomstenbelasting (bij- 
zonder tarief) y 


•	 
decision pa cu responsabili- 
dad fiscal (aansprakelijkstel- 
ling) 


por lo pronto ta keda posibel pa 
entrega un obhecion den forma 
di hardcopy of via e-mail. Den 
un siguiente fase lo anuncia e 
formulario online pa e tipo di 
obhecionnan aki. 


Obhecion contra VZL y 
VOD 
Obhecion 
contra 
Verzamel- 
loonstaat y Verzamelstaat opgaaf 
derden ainda no ta posibel on- 
line. Pa esaki mester manda un 
e-mail na vzl-vod@impuesto. 
aw. Entrante otro aña momento 
cu contribuyentenan lo tin cu 
entrega nan Verzamelloonstaat y 
Verzamelstaat opgaaf derden di 
2023 lo por entrega un obhecion 
(si esaki ta necesario) via e portal 
“BO impuesto” (BOi). 


Determina pa elimina 
retraso 
E retraso den e procesamento di 
e cartanan di obhecion a pone cu 
contribuyentenan te ainda ta den 
espera di un contesta di Inspec- 
tor. Departamento di Impuesto 
ta comparti e preocupacion di e 
contribuyentenan y ta den pleno 
ehecucion di un plan structura 
pa atende cu e retraso aki. 


Aunke tin un trabou grandi cu 
mester wordo haci ainda, e tra- 
bounan ta avansa den un ritmo 
constante y di un manera struc- 
tura cu un norma pa procesa 
3.000 carta di obhecion pa luna. 


Aunke e retraso ainda no a wor- 
do elimina completamente, e 
funcionarionan di Departamen- 
to di Impuesto ta determina pa 
optimalisa e servicio y reduci e 
tempo di espera. A tuma algun 
medida pa asina por aumenta e 
capacidad di procesamento y e 
personal pa reduci e tempo di es- 
pera di e contribuyentenan. 


Departamento di Impuesto a 
logra avansenan importante den 
reduccion di retraso den proc- 
esamento di restitucion y ta keda 
comprometi pa reduci e retraso 
den procesamento di “bezwaar” 
tambe. 


Mas informacion 
Pa mas informacion tocante en- 
tregamento di obhecion online, 
por acudi na Departamento di 
Impuesto, na e oficinanan situa 
na Camacuri y MFA Paradera. 
Na Camacuri ta acudi na e edifi- 
cio unda ta busca plachi di num- 
ber, na porta number 5. Por yama 
tambe na 5227423 of 5227424. 

Gaza ta ricibi cargamento di ayudo mas grandi te cu awo 


(AP) - Casi 3 decena di 
truck a drenta Gaza riba 
diadomingo den e carga 
di ayudo mas grandi desde 
cu e guera entre Israel y 
Hamas a cuminsa, sinem- 
bargo empleadonan hu- 
manitario a bisa cu e asis- 
tencia no a logra alcapara 
loke a spera pa motibo cu 
miles di persona a drenta 
warehouse pa horta hari- 
ña y productonan di higi- 
ena basico. 


Ministerio di Salud di Gaza 
a bisa cu e morto den Pal- 
estinonan a surpasa 8,000 y 
mayoria ta hende muhe y 
menornan di edad, mientras 
tankinan di Israel y infante- 
ria a cuminsa loke e Prome 
Minister di Israel Benjamin 
Netanyahu a yama “e di dos 
etapa” di e guera cuminsa pa 
Hamas su atake dia 7 di oc- 
tober. E cantidad aki no ta 
sin precedente den decada di 


violencia entre Israel y Pal- 
estina. Mas di 1,400 persona 
a fayece di banda di Israel, 
mayoria personanan civil cu a 
fayece durante e atake inicial. 


Comunicacion a keda restau- 
ra pa mayoria di Gaza su 2.3 
miyon persona diadomingo 
despues cu un bombardeo 
di Israel describi pa residen- 
tenan como esun mas intenso 
di e guera a derumba e servi- 
cionan di celular y internet 


riba diabierna. 


Israel a permiti solamente 
un cantidad chikito di ayudo 
drenta Gaza. Diadomingo, 
33 truck cargando awa, cum- 
inda y medicamento a drenta 
e unico frontera cu Egipto, 
segun vocero na Rafah a 
conta The Associated Press. 
Despues di a bishita Rafah, 
e fiscal hefe di International 
Criminal Court a yama e su- 
frimento di e ciudadanonan 
di Gaza “profundo” y a bisa 
cu e no tabata por a drenta 
Gaza. “esakinan ta e dianan 
mas tragico,” Karim Khan, 
ken su corte ta investigando 
e accionnan di autoridadnan 
Israeli y Palestino desde 2014 
a expresa. 


Khan a haci yamado na Is- 
rael pa respeta ley internacio- 
nal pero no a yega asina leu 
na acusa nan di crimennan 
di guera. El a yama e atake 
di Hamas un violacion serio 
na leynan internacional hu- 
manitario. “E peso ta cay riba 
e personanan cu tin e arma en 
cuestion den nan man,” el a 
declara. 


E robo na e warehouse ta un 
“señal preocupante” cu ordo 
civil a cuminsa cay despues 
di 3 siman di guera na Gaza,” 
Thomas White, director di 
Gaza pa Nacionnan Uni su 
agencia pa refugiadonan di 
Palestina yama UNRWA a 
expresa. “E pueblo ta spanta, 
frustra y desespera.” 


Sospechoso di tiramento na Maine tabatin problema di salud mental 
y a cumpra arma legalmente 


(AP) - Polis a perde 2 opor- 
tunidad cla pa preveni un 
incidente cu a causa lock- 
down y teror na Maine su 
di dos ciudad mas grandi 
despues cu un homber a 
asesina 18 persona na un 
bar y negoshi di bowling 
durante su episodio recien 
di paranoia. 


E curpa di Robert Card a ser 
haya diabierna den un trailer 
na un centro di reciclahe 
unda polis a haci un buskeda 
un dia anterior. Card a fayece 


di aparentemente un tiro cu 
el a duna su mes, sinembargo 
no ta cla na ki momento ni ki 
dia esaki a sosode. 


E homber di 43 ana ta sos- 
pechoso di tambe herida 13 
persona durante e tiroteo riba 
diaranson anochi na Lewis- 
ton. Hefe di polis na Lisbon 
Ryan McGee a bisa cu auto- 
ridadnan a busca na Maine 
Recycling Corp. su propie- 
dad, unda Card tabata traha y 
a constata cu e no tabata na e 
sitio, sinembargo e tabata na 


un otro parti di e tereno al- 
rededor. Oficialnan a bolbe 
back e sitio diabierna mainta 
y atrobe no a haya nada. 


Otro ekipo a regresa anochi y 
a busca na e parti di e propie- 
dad unda te ainda no a mira 
y aki nan a haya e curpa di 
Card den un trailer conhunt- 
amente cu dos arma segun 
McGee a informa. A haya un 
rifle diaranson anochi den 
Card su auto bandona alred- 
edor di e area. 


Autoridadnan a recupera un 
magnitud di arma durante 
nan buskeda pa Card y ta 
kere cu el a adkiri e armanan 
aki legalmente, incluyendo 
esunnan cu a haya den su 
auto y cu su curpa segun Jim 
Ferguson, agente special en- 
carga, a informa. El a nenga 
di provee detayenan specifico 
tocante armanan, incluyendo 
e model y marca di esaki ni 
tampoco a informa cuanto 
bala a ser tira. 


Te ainda e investigadornan 


ta buscando un motibo pa e 
masacre aki pero cada biaha 
ta enfoca mas riba Card su 
historia di salud mental. State 
Departament of Public Safety 
Commissioner Michael Sau- 
schuck a bisa cu Card tabata 
tende stem den su cabes y ta- 
batin paranoia, agregando cu 
e tabata kere cu “hende ta pa- 
pia di dje y cu posiblemente 
tabatin bosnan den su cabes 
hungando un rol den e inci- 
dente aki.” 

Malaysia ta scoge lider poderoso di estado Johor como rey nobo 
bao sistema di rotacion 


(AP)—E Famia Real di 
Malaysia a eligi e lider 
poderoso di estado Johor 
como e rey nobo bao un 
sistema di rotacion unico 
den e monarkia, segun e 
palacio a bisa diabierna. 


Sultan Ibrahim Iskandar, 64, 
lo ascende pa e trono dia 31 
di januari 2024 pa un termino 
di cinco aña, manera e pala- 
cio a confirma. Su eleccion a 
ser espera, como cu e lider di 
estado Johor tabata e proximo 
den rij basa riba un orden di 
rotacion establece entre e 
nuebe lidernan di estado den 
e pais. 


Iskandar ta sucede Sulatan 
Abdullah 
Sultan 
Ahmad 
Shah di Pahang, ken a presidi 
durante un temporada cu a 
inclui lockdown di COV- 
ID-19 y instabilidad politico 
cu a mita cuatro prome min- 
ister desde e eleccion general 
na 2018. 
Nuebe lider di estadonan 
Malay ta tuma turno pa sirbi 
como e rey di Malasia pa un 
termino di cinco aña bao di 
e sistema unico, cual a ser 
manteni desde e independen- 


cia di e pais for di Britania na 
1957. Conoci como Yang Di- 
Pertuan Agong, of E Cu a Ser 
Haci Como Rey, e rey di Ma- 
laysia ta hunga un rol mayor- 
mente ceremonial, mirando 
cu poder administrativo ta 
den man di e prome minister 
y Parlamento. Pero e monar- 
kia ta ser considera como e 
guardia di tradicion Islam y 


Malay, particularmente entre 
e mayoria Musulman Malay. 


A pesar di e naturalesa cer- 
emonial di e posicion, e rey 
a bira mas activo den politica 
den e ultimo añanan. Rey 
Sultan Abdullah mester a in- 
terveni den e ultimo añanan 
pa dicidi ken lo bira prome 
minister. Esaki a inclui nom- 


brando Anwar Ibrahim como 
prome minister despues di e 
eleccion general na 2018 cual 
a resulta den un parlamento 
indeciso. 
Sultan Ibrahim, un lider cu 
ta tuma biahenan anual pa 
conoce hende den su estado, 
a expresa cu e ta cla pa ta rey. 
“Esaki no ta un promocion. 
E ta un responsabilidad cu 


mi ta cla pa tuma,” el a bisa. 
“E (pueblo) semper ta bin 
prome.” 


Sultan Ibrahim tin un col- 
eccion extenso di autonan y 
brommer luhoso. Tambe e 
ta doño di un ehercito priva 
y ta envolvi den e mundo di 
empresa. Esaki ta inclui un 
share den e proyecto di desar- 
oyo Forest City na Johor cu e 
desaroyador Chines Country 
Gardens. 


E lider tambe tin un relacion 
cercano cu prome minister 
Anwar Ibrahim, y a bisa cu 
e gobierno di Anwar mester 
haya mas tempo pa fortal- 
ece e economia. E rey ta un 
cabes nominal di e gobierno 
y forsanan arma. Tur ley, 
apuntamento di gabinete y e 
disolucion di parlamento ta 
rekeri su permiso. E rey tam- 
be ta suministra pordon pa 
criminalnan. E Constitucion 
di Malaysia ta aloca 5 miyon 
ringgit (1.2 miyon dollar) pa 
aña pa e gastonan di e rey y 
su hogar, incluyendo e man- 
tencion di e palacio, aunke e 
suma por subi cu e permiso 
di e gabinete. 


A desplega polis Serbio riba zona di frontera cu Hungria despues di 
tiramento entre migrante 


(AP)—Centares di agente 
policial 
Serbio 
a 
des 
desplega diasabra riba un 
area di frontera cu Hun- 
gria, unda nan a detene 
varios hende despues di 
un tirateo entre migrant- 
enan cu a resulta den tres 
morto y un herida, segun 
polis. 


Reportahenan di violencia 
y tirateo a bira comun cerca 
di e frontera entre Serbia y 
Hungria. Miles di migrante 
ta campando den e area, bus- 
cando manera pa crusa cu 


e ayudo di traficantenan di 
hende. 


Minister di asunto interior 
Bratislav Gasic, ken a bishita 
e area, a apela cu “nos no ta 
sigui dilanti akinan te ora cu 
tur hende responsabel pa cu- 
alkier acto criminal ser kita.” 
Accion policial ta diseña “pa 
controla inmigracion iregular 
y aumenta e nivel di siguridad 
den e parti aki di e pais, unda 
conflicto entre migrantenan 
ta frecuente, hopi biaha tam- 
be cu e uzo di arma,” e forsa a 
bisa den un declaracion. 


Polis a bisa cu nan a detene 
dos persona diasabra for di 
Kosovo cu ta sospechoso di 
trafica di migrante y pa sumi- 
nistra nan cu arma. Agen- 
tenan tambe a haya 54 pa- 
spoort Turco, manera e de- 
claracion a agrega. Diabierna 
anochi, polis a reporta cu nan 
a detene cuatro nacional Af- 
ghan y dos Turco sospechoso 
di tin arma y explosivonan 
ilegal. No tabata inmediata- 
mente claro si un di e perso- 
nanan deteni lo haya e carga 
di e tiramento cu a tuma luga 


mas trempan. 


E posibel conflicto entre gru- 
ponan di migrante a sosode 
den warehousenan bandona 
cerca di e pueblo Horgos. Po- 
lis a bisa cu e migrante herida 
a ricibi ayudo medico y un 
investigacion ta andante pa 
establece kico a pasa. E nacio- 
nalidadnan di e victimanan 
y e migrante herida, tambe 
como otro detayenan, ainda 
no tabata claro, nan a bisa. 


Polis a controla e area y a 
confisca dos arma automati- 
co y municion. Tambe nan 
a descubri 79 migrante y a 
transferi nan na centronan di 
recepcion, segun e declara- 
cion. E frontera entre Serbia 
y Hungria ta keda riba e ruta 
di tera Balcanico di migra- 
cion bayendo West Europa, 
cual ta cana via Turkia, Grecia 
y Bulgaria, y despues pa Nort 
Macedonia, Serbia y Bosnia. 


E gobierno antimigrante di 
Hungria a pone cura riba e 
frontera cu Serbia pa stop e 
entrada, y a tuma accion con- 
tra migrantenan Serbio cu a 


drenta Hungria. Hende trafi- 
cante gang, sinembargo, a 
multiplica den e area di fron- 
tera, hopi biaha bringando pa 
control. 


Polis Serbio a controla e zona 
di frontera riba varios oca- 
sion durante e ultimo shete 
lunanan, deteniendo hende 
sospechoso di traficacion y 
confiscando arma. Presidente 
Aleksander Vucic a bisa dia- 
bierna cu Serbia por trece e 
ehercito “pa drecha cos,” se- 
gun RTS television a reporta. 


